AN COIMISIÚN EORPACH An Bhruiséil,27.10.2020 COM(2020) 668 final 2020/0308(NLE) Togra le haghaidh RIALACHÁN ÓN gCOMHAIRLE lena socraítear le haghaidh 2021 na deiseanna iascaireachta le haghaidh stoic éisc áirithe agus grúpaí stoc éisc, is infheidhme in uiscí an Aontais agus, i gcás shoithí iascaireachta an Aontais, in uiscí áirithe nach uiscí de chuid an Aontais iad



MEABHRÁN MÍNIÚCHÁIN 1.COMHTHÉACS AN TOGRA •Forais agus cuspóirí an togra I ngach rialachán maidir le deiseanna iascaireachta, ní mór teorainn a chur le saothrú stoc éisc ag leibhéil nach mór a bheith ag teacht le cuspóirí foriomlána an Chomhbheartais Iascaigh (CBI). Maidir leis sin, le Rialachán (AE) Uimh. 1380/2013 de Pharlaimint na hEorpa agus den Chomhairle maidir leis an gComhbheartas Iascaigh (“an bun‑Rialachán”) leagtar amach na cuspóirí maidir leis na tograí bliantúla le haghaidh srianta ar iarrachtaí gabhála agus iascaireachta chun a áirithiú go bhfuil iascach an Aontais inbhuanaithe ó thaobh na héiceolaíochta, an gheilleagair agus na sochaí de. Is timthriall bainistithe bliantúil (débhliantúil i gcás na stoc domhainfharraige) é an cleachtadh deiseanna iascaireachta. Ní bac é sin ar chuir chuige bhainistithe fhadtéarmacha a thabhairt isteach, áfach. Bhí na pleananna ilbhliantúla le haghaidh na Mara Thuaidh agus Uiscí an Iarthair glactha ag Parlaimint na hEorpa agus ag an gComhairle agus foilsíodh iad in Iris Oifigiúil an Aontais Eorpaigh. Tá deiseanna iascaireachta a bhunaíonn an tAontas go huathrialach sa togra seo. Ina theannta sin, tá deiseanna iascaireachta ann a eascraíonn as comhairliúcháin iascaigh iltaobhacha nó dhéthaobhacha. Cuirtear an toradh chun feidhme trí fhoráil a dhéanamh maidir le cionroinnt inmheánach i measc na mBallstáit maidir le prionsabal na cobhsaíochta coibhneasta. Cumhdaítear an méid seo a leanas leis an togra seo, dá bhrí sin, seachas stoic uathrialacha an Aontais: ·Stoic chomhroinnte, i.e. stoic atá le bainistiú i gcomhpháirt leis an Ríocht Aontaithe sa Mhuir Thuaidh agus in uiscí an Iarthuaiscirt, leis an Iorua sa Mhuir Thuaidh agus in Skagerrak, nó a bhaineann le comhairliúcháin na stát cósta de chuid an Choimisiúin um Iascach an Atlantaigh Thoir Thuaidh (NEAFC); ·Deiseanna iascaireachta as eascraíonn as comhaontuithe ar thángthas orthu faoi chuimsiú na hEagraíochta Réigiúnaí Bainistithe Iascaigh (ERBI). Léirítear roinnt deiseanna iascaireachta mar “pm” (pro memoria) sa togra seo. Seo a leanas an fáth atá leis sin: –Níl an chomhairle ar stoic áirithe ar fáil an tráth a ghlactar an togra; nó –tá srianta áirithe ar ghabhálacha agus moltaí eile ó na ERBInna ábhartha ar feitheamh mar nár reáchtáladh a gcruinnithe bliantúla go fóill; nó –i gcás stoic áirithe in uiscí na Graonlainne, maidir le stoic chomhroinnte nó deiseanna iascaireachta arna malartú le tríú tíortha, níl na figiúirí ar fáil go fóill, agus ní bheidh siad ar fáil go dtí go gcuirfear na comhairliúcháin leis an nGraonlainn agus leis na tríú tíortha sin i gcrích. Rachaidh an idirthréimhse a leagtar amach sa chomhaontú um tharraingt siar idir an tAontas agus an Ríocht Aontaithe in éag ag deireadh 2020, i ndiaidh é a bheith sonraithe ag an Ríocht Aontaithe nach bhfuil leas aici i leith síneadh a chur leis. Dá bhrí sin, na stoic ar ina leith is gá don Choimisiún dul i gcomhairliúchán leis an Ríocht Aontaithe maidir le scaireanna cuótaí le haghaidh deiseanna iascaireachta i gcás na mblianta 2021 agus 2022, léirítear na stoic sin mar pro memoria fad agus atá an chaibidlíocht fós ar siúl maidir le comhar i leith na stoc sin, lena n‑áirítear deiseanna iascaireachta, scaireanna cuótaí agus rochtain ar uiscí na Ríochta Aontaithe. Cur chuige maidir le deiseanna iascaireachta a shocrú Mar is gnách, tá athbhreithniú déanta ag an gCoimisiún ar an gcás ar gá do na tograí i dtaca le deiseanna iascaireachta freagairt dó trí bhíthin na Teachtaireachta bliantúla uaidh: i dtreo iascaireacht atá níos inbhuanaithe san Aontas: an staid reatha agus treoshuíomhanna le haghaidh 2021 (COM(2020)248), dá ngairtear “Teachtaireacht” anseo feasta). Tugtar forbhreathnú sa Teachtaireacht ar staid na stoc bunaithe ar thorthaí na comhairle eolaíche atá ar fáil agus mínítear ann an próiseas lena mbunaítear deiseanna iascaireachta. Mar fhreagairt ar iarraidh an Choimisiúin, sholáthair an Chomhairle Idirnáisiúnta um Thaiscéalaíocht na Mara (ICES) a comhairle bhliantúil an 30 Meitheamh 2020 maidir le roinnt stoc éisc arna gcumhdach ag an togra seo. Tá an chomhairle eolaíoch a chuir ICES ar fáil ag brath, go bunúsach, ar na sonraí seo a leanas: ní féidir measúnú iomlán a dhéanamh ach ar stoic a mbeidh sonraí leordhóthanacha agus iontaofa ar fáil ina leith, ionas go ndéanfar meastacháin ar mhéid na stoc a tháirgeadh, chomh maith le réamhaisnéis i dtaca le conas a fhreagróidh siad do na cásanna saothraithe éagsúla (tugtar “táblaí na gcásanna gabhála” air sin). I gcás ina mbeidh sonraí leordhóthanacha ar fáil, is féidir leis na comhlachtaí eolaíocha meastacháin a sholáthar ar choigeartuithe ar na deiseanna iascaireachta lena bhféadfaidh an stoc a uastáirgeacht inbhuanaithe (UTI) a tháirgeadh. Tagraítear don chomhairle ansin mar “chomhairle UTI”. I gcásanna eile, braitheann na comhlachtaí eolaíocha ar an gcur chuige réamhchúraim chun moltaí a dhéanamh maidir le cén leibhéal deiseanna iascaireachta ba cheart a bheith ann. Déantar an mhodheolaíocht a leanann ICES chun na críche sin a léiriú in ábhar foilsithe de chuid ICES a bhaineann le cur chun feidhme na comhairle i gcás stoic atá teoranta ó thaobh sonraí de. Freagraíonn na deiseanna iascaireachta go léir atá beartaithe don chomhairle eolaíoch a fhaigheann an Coimisiún maidir le stát na stoc, ar baineadh leas as mar a leagtar amach sa Teachtaireacht.

An oibleagáid gabhálacha a thabhairt i dtír a tugadh isteach le Rialachán (AE) Uimh. 1380/2013 Rinneadh an oibleagáid gabhálacha a thabhairt i dtír a tugadh isteach le bun‑Rialachán CBI a thabhairt isteach ar bhonn céimnitheach ó 2015 go dtí 2019. Amhail ón 1 Eanáir 2019 tá na stoic uile a thagann faoi theorainneacha gabhála faoi réir na hoibleagáide gabhálacha a thabhairt i dtír. Féadfaidh feidhm a bheith ag eisceachtaí áirithe ón oibleagáid gabhálacha a thabhairt i dtír dá bhforáiltear sa Bhunrialachán. Ar bhonn na moltaí comhpháirteacha a chuir na Ballstáit isteach, ghlac an Coimisiún Rialacháin Tharmligthe ina leagtar síos pleananna sonracha maidir le hábhar muirí aischurtha, lena gceadaítear cainníochtaí teoranta ábhair mhuirí aischurtha ar bhonn díolúintí de minimis nó ardmharthanais. Ó tugadh isteach an oibleagáid gabhálacha a thabhairt i dtír, agus i gcomhréir le hAirteagal 16(2) de Rialachán (AE) Uimh. 1380/2013, is gá a léiriú sna deiseanna iascaireachta atá beartaithe an t‑athrú ón méid a thugtar i dtír chuig an méid a ghabhtar agus a chur san áireamh nach gceadaítear ábhar muirí aischurtha a thuilleadh. Déantar an méid sin ar bhonn na comhairle eolaíche a fuarthas maidir le stoic éisc in iascach dá dtagraítear in Airteagal 15(1) de bhun‑Rialachán CBI. Ba cheart na deiseanna iascaireachta a shocrú i gcomhréir leis na forálacha ábhartha eile, i.e. Airteagail 16(1) (a thagraíonn do phrionsabal na cobhsaíochta coibhneasta) agus le hAirteagal 16(4) (a thagraíonn do chuspóirí an Chomhbheartais Iascaigh agus do na rialacha dá bhforáiltear i bpleananna ilbhliantúla). Dá bhrí sin, ionas go gcuirfear san áireamh cur i bhfeidhm iomlán na hoibleagáide gabhálacha a thabhairt i dtír, molann an Coimisiún TACanna a shocrú ar bhonn na comhairle maidir le gabhálacha seachas ar bhonn na comhairle a úsáideadh roimhe seo maidir le gabhálacha a thabhairt i dtír. Sna cuótaí atá beartaithe ag an Aontas, cuirtear san áireamh go dtarlóidh méid teoranta ábhair mhuirí aischurtha ar bhonn díolúintí seanbhunaithe, agus sa chaoi sin, ní thabharfar i dtír na gabhálacha sin ná ní ríomhfar iad in aghaidh na gcuótaí. Dá bhrí sin, asbhainfear na méideanna sin de chuótaí an Aontais. Solúbthacht idirbhliantúil Ar deireadh, ní mór na naisc idir Bunrialachán an CBI agus Rialachán (CE) Uimh. 847/96 ón gComhairle a mheas. Leis an Rialachán deireanach sin, bunaítear coinníollacha breise maidir le TACanna a bhainistiú ó bhliain go bliain, lena n‑áirítear, faoi Airteagail 3 agus 4, forálacha solúbthachta le haghaidh TACanna réamhchúraim agus anailíseacha faoi seach. Faoi Airteagal 2 de, bíonn sé le cinneadh ag an gComhairle, agus TACanna á socrú aici, cé na stoic nach mbeidh feidhm ag Airteagail 3 nó 4 maidir leo, go háirithe ar bhonn stádas bitheolaíoch na stoc. Níos déanaí fós, tugadh sásra solúbthachta eile isteach le hAirteagal 15(9) de Rialachán (AE) Uimh. 1380/2013. Dá bhrí sin, d'fhonn solúbthacht iomarcach a sheachaint a bhainfeadh an bonn de phrionsabal shaothrú céillí freagrach na mbeo‑acmhainní bitheolaíocha muirí agus a chuirfeadh bac ar ghnóthú chuspóirí CBI, ba cheart a shoiléiriú nach féidir feidhm a bheith ag Airteagail 3 agus 4 de Rialachán (CE) Uimh. 847/96 sa bhreis ar an tsolúbthacht ó bhliain go bliain dá bhforáiltear in Airteagal 15(9) de Rialachán (AE) Uimh. 1380/2013. Ba cheart an tsolúbthacht idirbhliantúil faoi Airteagal 15(9) de Rialachán (AE) Uimh. 1380/2013 a eisiamh i gcás ina mbainfidh cur i bhfeidhm na solúbthachta sin an bonn de ghnóthú chuspóirí CBI, go háirithe i gcás stoc a bhfuil bithmhais sceite acu atá faoi bhun Blim. Bearta le haghaidh eascanna Eorpacha Molann an Coimisiún leanúint leis an tsraith beart le haghaidh na heascainne Eorpaí. Bearta le haghaidh doingin mhara Eorpacha Bunófar na bearta le haghaidh doingin mhara Eorpacha de réir na comhairle eolaíche ó UCES a luaithe a bheidh an anailís iomlán déanta ar an gcomhairle sin. Leibhéil na TACanna beartaithe agus míniúchán Nuair a glacadh Plean Ilbhliantúil Uiscí an Iarthair, thug an Coimisiún ráiteas, i gcás ina molfaidh an Coimisiún TACanna a shocrú a imeoidh níos mó ná 20 % ón leibhéal TAC a bhí ar bun roimhe sin, go liostófar na cásanna sin i meabhrán míniúcháin an Togra ón gCoimisiún, agus, más iomchuí, tabharfar na bunchúiseanna atá leis na héagsúlachtaí idir TACanna. Chinn an Coimisiún forléargas dá leithéid a chur ar fáil i gcás gach TAC a liostaítear ina thogra. Murab ionann agus na blianta roimhe sin, maidir leis na TACanna atá beartaithe le haghaidh 2021 i gcás na stoc nach gcomhroinntear leis na tríú tíortha, úsáidtear an mhodheolaíocht chéanna ina leith sin agus a úsáidtear i gcás na stoc roinnte: ní dhéantar an méid de minimis a asbhaint den TAC, ach amháin nuair a shocraítear cuóta an Aontais. Chun comparáid chruinn le 2020 a áirithiú, léirítear an t‑athrú i gcás na stoc sin bunaithe ar leibhéal chuóta an Aontais sa cholún Athrú ar TAC atá beartaithe ó 2020.

TAC Ainm an Limistéir Farraige TAC beartaithe le haghaidh 2021 Athrú ar TAC beartaithe ó 2020 Míniú Láimhíneach in 8c, 9 agus 10; Uiscí an Aontais de CECAF 34.1.1 Bá na Bioscáine Theas, Uiscí de chuid na Portaingéile, Meánna na nAsór; Uiscí an Aontais de CECAF 34.1.1 3 672 ‑12,5 % Tá dhá speiceas láimhínigh sa TAC, speiceas amháin le comhairle UTI agus speiceas eile le comhairle réamhchúraim. Molann an Coimisiún an TAC a shocrú i gcomhréir leis an gcomhairle eolaíoch, trí na figiúirí ón gcomhairle eolaíoch a chomhcheangal agus céatadán seanbhunaithe a chionroinnt ar an TAC seo. Agus cuóta an Aontais á shocrú, asbhaineadh méid de minimis. Colmóir in 8c, 9 agus 10; Uiscí an Aontais de CECAF 34.1.1 Bá na Bioscáine Theas, Uiscí de chuid na Portaingéile, Meánna na nAsór; Uiscí an Aontais de CECAF 34.1.1 7 825 ‑12,7 % Molann an Coimisiún an TAC a laghdú de réir na comhairle eolaíche. Agus cuóta an Aontais á shocrú, asbhaineadh méid de minimis. Bolmán in 9 Uiscí na Portaingéile 128 627 +5,3 % Molann an Coimisiún an TAC a mhéadú 10 % i gcomhréir leis an gcomhairle ó ICES le haghaidh luachphointe UTI. Agus cuóta an Aontais á shocrú, asbhaineadh méid de minimis. Scoilteán in 8c, 9 agus 10; Uiscí an Aontais de CECAF 34.1.1 Bá na Bioscáine Theas, Uiscí de chuid na Portaingéile, Meánna na nAsór; Uiscí an Aontais de CECAF 34.1.1 2 158 ‑10,8 % Tá dhá speiceas sa TAC. Molann an Coimisiún an TAC a shocrú i gcomhréir leis an gcomhairle UTI le haghaidh dhá speiceas. Agus cuóta an Aontais á shocrú, asbhaineadh méid de minimis. Gliomach na hIorua in 8c Bá na Bioscáine Theas 2,4 ‑11,1 % Molann an Coimisiún an TAC a shocrú i gcomhréir leis an gcomhairle ó ICES le haghaidh iascach faire in aonaid fheidhmiúla 25 agus 31. Leathóg bhallach in Kattegat Kattegat 719 ‑69,4 % Molann an Coimisiún an TAC a shocrú i gcomhréir leis an gcomhairle ó ICES, ag luachphointe UTI. Agus cuóta an Aontais á shocrú, asbhaineadh méid de minimis. Leathóg bhallach in 7b agus 7c Iarthar na hÉireann agus Banc Porcupine 19 ‑74 % Molann an Coimisiún an TAC seo a laghdú de réir na comhairle eolaíche atá ann. Leathóg bhallach in 7b‑k, 8, 9 agus 10; Uiscí an Aontais de CECAF 34.1.1 Bá na Bioscáine, Uiscí na Portaingéile, Meánna na nAsór; Uiscí an Aontais de CECAF 34.1.1 155 ‑43,7 % Molann an Coimisiún an TAC seo a laghdú de réir na comhairle eolaíche atá ann. Mangach in 8a, 8b, 8d agus 8e Bá na Bioscáine (Thuaidh, Lár, Amach ón gCósta) agus Bá na Bioscáine Thiar 1 037 ‑30,0 % Molann an Coimisiún an TAC a laghdú 30 %, chun bheith ag teacht leis an gcomhairle eolaíoch. Mangach Bá na Bioscáine Theas 166 -20,0 % Molann an Coimisiún an TAC a laghdú 20 %, chun bheith ag teacht leis an gcomhairle eolaíoch. Mangach in 9 agus 10; Uiscí an Aontais de CECAF 34.1.1 Uiscí na Portaingéile, Meánna na nAsór; Uiscí an Aontais de CECAF 34.1.1 203 -20,0 % Molann an Coimisiún an TAC a laghdú 20 %, chun bheith ag teacht leis an gcomhairle eolaíoch. Sól coiteann in 3a; Uiscí an Aontais i bhforanna 22-24 An Skagerrak, Kattegat 596 +11,8 % Molann an Coimisiún an TAC a mhéadú 12 % de réir na comhairle eolaíche le haghaidh luachphointe UTI. Sól coiteann in 7b agus 7c Iarthar na hÉireann agus Banc Porcupine 34 -20 % Molann an Coimisiún an TAC a laghdú 20 %, chun bheith ag teacht leis an gcomhairle eolaíoch. Sól coiteann in 8a agus 8b Bá na Bioscáine (Thuaidh agus Lár) 3 483 -8,4 % Molann an Coimisiún an TAC a shocrú de réir na comhairle eolaíche le haghaidh luachphointe UTI. Agus cuóta an Aontais á shocrú, asbhaineadh méid de minimis. Sól in 8c, 8d, 8e, 9 agus 10; Uiscí an Aontais de CECAF 34.1.1 Bá na Bioscáine (Theas agus amach ón gcósta), Bá na Bioscáine Thiar, Uiscí na Portaingéile, Meánna na nAsór; Uiscí an Aontais de CECAF 34.1.1 502 -41,5 % Spriocstoc faoi phlean ilbhliantúil Uiscí an Iarthair is ea an stoc sóil choitinn. Molann an Coimisiún an TAC seo a laghdú de réir na comhairle eolaíche atá ann. * I gcás TACanna a bhfuil laghdú de minimis acu, déantar an chomparáid ar bhonn chuótaí an Aontais. •Scriosadh TACanna nach bhfuil teorainn leo agus a bhfuil glacadh íseal acu Níl teorainn á cur ar TACanna áirithe le roinnt blianta anuas, mar go bhfuil pátrúin iascaigh athraithe. I gcás ina measfar go leanfaidh na pátrúin sin ar aghaidh agus go mbeidh riosca íseal róshaothraithe ann de thoradh TAC a bhaint, molann an Coimisiún nach ndéanfaí TACanna a shocrú a thuilleadh i gcás na stoc agus na limistéar sin. •Comhsheasmhacht le forálacha beartais atá sa réimse beartais cheana Tá na bearta atá beartaithe ceaptha i gcomhréir le cuspóirí agus rialacha an Chomhbheartais Iascaigh agus tá siad comhsheasmhach le beartas an Aontais maidir leis an bhforbairt inbhuanaithe. •Comhsheasmhacht le beartais eile de chuid an Aontais

Tá na bearta atá beartaithe comhsheasmhach le beartais eile de chuid an Aontais, go háirithe leis na beartais i réimse an chomhshaoil. 2.BUNÚS DLÍ, COIMHDEACHT AGUS COMHRÉIREACHT •Bunús dlí Is é Airteagal 43(3) den Chonradh ar Fheidhmiú an Aontais Eorpaigh bunús dlí an togra seo. Eascraíonn oibleagáidí an Aontais maidir le saothrú inbhuanaithe beo‑acmhainní uisceacha as oibleagáidí a leagtar amach in Airteagal 2 de Bhunrialachán nua CBI. •Coimhdeacht (maidir le hinniúlacht neamheisiach) Baineann an togra le hinniúlacht eisiach an Aontais dá dtagraítear in Airteagal 3(1)(d) den Chonradh. Dá bhrí sin, níl feidhm ag prionsabal na coimhdeachta maidir leis. •Comhréireacht Comhlíonann an togra prionsabal na comhréireachta ar an gcúis seo a leanas: is comhbheartas é CBI. De réir Airteagal 43(3) den Chonradh, tá sé de dhualgas ar an gComhairle na bearta maidir le socrú agus cionroinnt deiseanna iascaireachta a ghlacadh. Déantar leis an Rialachán ón gComhairle atá beartaithe deiseanna iascaireachta a chionroinnt ar na Ballstáit. Ag féachaint d'Airteagail 16 agus 17 den Bhunrialachán, rachaidh na Ballstáit i gceann na deiseanna sin a chionroinnt, ar a seal, i measc na réigiún nó na n‑oibreoirí de réir mar is cuí leo. Dá bhrí sin, tá neart solúbthachta ag na Ballstáit maidir le cinntí a bhaineann le samhail shóisialta/eacnamaíoch dá rogha chun leas a bhaint as a ndeiseanna iascaireachta cionroinnte. Ní bheidh aon impleachtaí airgeadais nua ag an togra seo do na Ballstáit. Glacann an Chomhairle an Rialachán seo gach bliain agus tá na hacmhainní poiblí agus príobháideacha chun é a chur chun feidhme i bhfeidhm cheana féin. •An rogha ionstraime An ionstraim atá beartaithe: rialachán. 3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR •Meastóireachtaí ex post/seiceálacha oiriúnachta ar an reachtaíocht atá ann cheana Déantar an rialachán maidir le deiseanna iascaireachta a athbhreithniú roinnt uaireanta in aghaidh na bliana chun na hathruithe is gá a thabhairt isteach chun an chomhairle eolaíoch is déanaí agus forbairtí eile a léiriú. •Comhairliúcháin leis na páirtithe leasmhara (a)Modhanna comhairliúcháin, na príomhearnálacha a bhfuiltear ag díriú orthu agus próifíl ghinearálta na bhfreagróirí Chuaigh an Coimisiún i gcomhairle le páirtithe leasmhara, go háirithe trí na Comhairlí Comhairleacha agus na Ballstáit maidir leis an gcur chuige atá beartaithe aige i leith a thograí éagsúla i dtaca le deiseanna iascaireachta ar bhonn na Teachtaireachta uaidh i dtreo iascaireacht níos inbhuanaithe san Aontas: staid na himeartha agus treoshuíomhanna le haghaidh 2021. Thairis sin, lean an Coimisiún na treoshuíomhanna a leagtar amach sa Teachtaireacht chuig an gComhairle agus Parlaimint na hEorpa maidir le feabhas a chur ar chomhairliúcháin i dtaca le bainistiú iascaigh an Chomhphobail (COM(2006)246 final), lena leagtar amach na prionsabail le haghaidh an “phróisis tús‑ualaithe”, mar a ghairtear di.

(b)Achoimre ar na freagraí agus ar an dóigh ar cuireadh san áireamh iad Is léiriú í an fhreagairt ar an Teachtaireacht ón gCoimisiún thuasluaite ar thuairimí na bpáirtithe leasmhara ar an meastóireacht a rinne an Coimisiún ar staid na n‑acmhainní agus ar an dóigh a ndéanfar an fhreagairt iomchuí bainistithe a áirithiú. Rinne an Coimisiún na freagraí sin a scrúdú agus an Togra á cheapadh aige. •Bailiú agus úsáid saineolais I dtaca leis an modheolaíocht a úsáideadh, chuaigh an Coimisiún i gcomhairle leis an gComhairle Idirnáisiúnta um Thaiscéalaíocht na Mara (ICES), mar a cuireadh in iúl cheana féin. Tá an chomhairle ó ICES bunaithe ar chreat comhairle arna fhorbairt ag a chuid grúpaí saineolaithe agus comhlachtaí cinnteoireachta agus arna eisiúint i gcomhréir leis an Meabhrán Tuisceana arna chomhaontú leis an gCoimisiún. Is é an cuspóir deiridh é stoic a thabhairt go dtí leibhéil lena bhféadfar Uastáirgeacht Inbhuanaithe (UTI) a chur ar fáil, agus iad a choinneáil ar na leibhéil sin. Tá an cuspóir ionchorpraithe go sainráite i mBunrialachán CBI, go háirithe in Airteagal 2(2) ina ndearbhaítear “go mbainfear amach , an cuspóir sin faoi 2015, i gcás inar féidir, agus[…] faoi 2020 i gcás gach stoic”. Leis sin léirítear an gealltanas a rinne an tAontas maidir le conclúidí Chruinniú Mullaigh Domhanda um Fhorbairt Inbhuanaithe 2002 in Johannesburg agus a Phlean Cur Chun Feidhme. Mar a cuireadh in iúl cheana féin, i gcás stoic áirithe, tá faisnéis maidir le leibhéil uastáirgeachta inbhuanaithe ar fáil cheana féin, go deimhin. Ina measc sin, tá stoic an‑tábhachtach ann de réir mhéid na ngabhálacha agus luach tráchtála amhail colmóirí, troisc, láimhínigh, sóil, scoilteáin, cadóga agus gliomaigh na hIorua. Tá na deiseanna iascaireachta le haghaidh na spriocstoc sa Mhuir Thuaidh agus in Uiscí an Iarthair le socrú ar bhonn na bpleananna ilbhliantúla iomchuí, lena sainmhínítear raonta FUTI na básmhaireachta agus a thugann leibhéal solúbthachta faoi choinníollacha áirithe. Iarradh ar ICES comhairle a thabhairt chun gur féidir measúnú a dhéanamh ar an ngá atá leis an tsolúbthacht sin agus ar an deis a bheadh ann í a úsáid. Ní bhaintear leas as raon uasta na luachanna FUTI chun TACanna a mholadh ach amháin, ar bhonn na comhairle eolaíche, dá mbeadh gá le socrú na ndeiseanna iascaireachta i gcomhréir leis na raonta FUTI chun na cuspóirí a leagtar amach sa phlean ilbhliantúil iomchuí i gcás an iascaigh mheasctha a bhaint amach, nó chun díobháil thromchúiseach a dhéantar do stoc éisc de bharr dinimic stoic laistigh den aon speiceas amháin nó idir speicis dhifriúla a sheachaint, nó chun luaineachtaí arda ó bhliain go bliain a theorannú. I gcásanna ina mbeidh bithmhais an stoic faoi bhun na bpointí tagartha dá dtagraítear sa Phlean, tá na deiseanna iascaireachta le socrú ag leibhéal a chomhfhreagróidh don bhásmhaireacht iascaireachta a laghdaítear go comhréireach agus an laghdú ar bhithmhais an stoic á chur san áireamh. Chun cuspóir UTI a bhaint amach, i gcásanna áirithe, beidh laghdú ar rátaí básmhaireachta iascaigh agus/nó laghdú ar ghabhálacha ag teastáil. Ina fhianaise sin, baintear leas sa togra seo as comhairle UTI, i gcás ina bhfuil sé ar fáil. I gcomhréir le cuspóirí an Chomhbheartais Iascaigh, i gcás ina molfar TACanna ar bhonn chomhairle UTI, comhfhreagróidh an TAC, de réir na comhairle sin, leis an leibhéal lena n‑áiritheofaí comhlíonadh an chuspóra in 2021. Leis an gcur chuige sin, leantar na prionsabail a chuirtear i láthair sa Teachtaireacht i dtreo iascaireacht níos inbhuanaithe san Aontas: staid na himeartha agus treoshuíomhanna le haghaidh 2021. Le haghaidh na stoc éisc ar bheagán sonraí, eisíonn na comhlachtaí comhairleacha moltaí i dtaobh cé acu gabhálacha a laghdú, a chobhsú nó cead a thabhairt iad a mhéadú. I roinnt cásanna sholáthair comhairle ó ICES treoir chainníochtúil maidir leis na hathruithe sin. Baineadh leas as an treoir sin chun na TACanna beartaithe a shocrú. I gcás stoic áirithe (stoic, siorcanna agus roic a dháiltear go forleathan), eiseofar an chomhairle san fhómhar. Caithfear an togra seo a thabhairt cothrom le dáta de réir mar is iomchuí a luaithe a gheofar an chomhairle sin. Ar deireadh, mar a luadh thuas, baintear leas as an gcomhairle i gcás stoic áirithe chun pleananna bainistithe a chur chun feidhme. •Measúnú tionchair Cuireann Airteagal 43(3) den Chonradh teorainn le raon feidhme an rialacháin maidir le deiseanna iascaireachta. Féachtar leis an togra cuir chuige ghearrthéarmacha a sheachaint in áit cinntí inbhuanaitheachta fadtéarmacha, agus dá bhrí sin, tugtar tionscnaimh ó pháirtithe leasmhara agus Comhairlí Comhairleacha san áireamh ann más rud é go ndearna ICES agus/nó STECF athbhreithniú dearfach orthu. Thairis sin, forbraíodh togra athchóirithe deireanach CBI ón gCoimisiún go cuí ar bhonn an mheasúnaithe tionchair (SEC(2011)891) ar ina chomhthéacs a rinneadh anailís ar chuspóir UTI. Sna conclúidí uaidh, sainaithníodh an cuspóir sin mar choinníoll riachtanach chun inbhuanaitheacht comhshaoil, eacnamaíoch agus shóisialta a bhaint amach. Maidir le deiseanna iascaireachta ERBI agus stoic a chomhroinntear le tríú tíortha, déantar bearta a comhaontaíodh go hidirnáisiúnta a chur chun feidhme leis an togra seo, go bunúsach. Déileáiltear le haon ghné a bhaineann le measúnú a dhéanamh ar na tionchair a d'fhéadfadh a bheith ar na deiseanna iascaireachta le linn ullmhú agus sheoladh na caibidlíochta idirnáisiúnta agus ar faoina cuimsiú a dhéantar deiseanna iascaireachta an Aontais a chomhaontú le tríú páirtithe. •Oiriúnacht rialála agus simpliú Déantar foráil leis an togra maidir le simpliú na nósanna imeachta riaracháin le haghaidh údaráis phoiblí (an Aontais nó náisiúnta), go háirithe a mhéid a bhaineann le riachtanais maidir leis an mbainistiú iarrachta. •Cearta bunúsacha Ní bhaineann le hábhar 4.IMPLEACHTAÍ BUISÉADACHA Ní bheidh aon impleachtaí buiséadacha ag na bearta atá beartaithe. 5.EILIMINTÍ EILE

•Pleananna cur chun feidhme, agus socruithe faireacháin, meastóireachta agus tuairiscithe Cuirfear chun feidhme forálacha an Rialacháin agus déanfar an comhlíonadh a rialú i gcomhréir leis an gComhbheartas Iascaigh atá ann cheana. 2020/0308 (NLE) Togra le haghaidh RIALACHÁN ÓN gCOMHAIRLE lena socraítear le haghaidh 2021 na deiseanna iascaireachta le haghaidh stoic éisc áirithe agus grúpaí stoc éisc, is infheidhme in uiscí an Aontais agus, i gcás shoithí iascaireachta an Aontais, in uiscí áirithe nach uiscí de chuid an Aontais iad TÁ COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43(3) de, Ag féachaint don togra ón gCoimisiún Eorpach, De bharr an mhéid seo a leanas: (1)Foráiltear le hAirteagal 43(3) den Chonradh go nglacfaidh an Chomhairle, ar thogra ón gCoimisiún, bearta maidir le deiseanna iascaireachta a shocrú agus a chionroinnt. (2)Ceanglaítear, le Rialachán (AE) Uimh. 1380/2013 ó Pharlaimint na hEorpa agus ón gComhairle, go nglactar bearta caomhantais agus aird á tabhairt ar an gcomhairle eolaíoch, theicniúil agus eacnamaíoch a bhíonn ar fáil, lena n‑áirítear, i gcás inarb ábhartha, tuarascálacha arna ndréachtú ag an gCoiste Eolaíoch, Teicniúil agus Eacnamaíoch um Iascach (STECF) agus ag comhlachtaí comhairleacha eile, mar aon le haon chomhairle a fhaightear ó chomhairlí comhairleacha. (3)Tá sé de dhualgas ar an gComhairle bearta a ghlacadh maidir le deiseanna iascaireachta a shocrú agus a chionroinnt, lena n‑áirítear coinníollacha áirithe atá nasctha go feidhmiúil leis sin, de réir mar is iomchuí. I gcomhréir le hAirteagal 16(4) de Rialachán (AE) Uimh. 1380/2013, ba cheart deiseanna iascaireachta a shocrú i gcomhréir le cuspóirí an Chomhbheartais Iascaigh (CBI) arna mbunú in Airteagal 2(2) den Rialachán sin. I gcomhréir le hAirteagal 16(1) den Rialachán sin, ba cheart deiseanna iascaireachta a chionroinnt ar na Ballstáit ar dhóigh lena n‑áiritheofar cobhsaíocht choibhneasta ghníomhaíochtaí iascaireachta gach Ballstáit le haghaidh gach stoic éisc nó iascaigh. (4)Ba cheart an ghabháil iomlán incheadaithe (TAC) a bhunú, dá bhrí sin, i gcomhréir le Rialachán (AE) Uimh. 1380/2013, ar bhonn na comhairle eolaíche atá ar fáil, agus aird á tabhairt ar ghnéithe bitheolaíocha agus socheacnamaíocha agus cóir chothrom idir earnálacha iascaireachta á háirithiú ag an am céanna, agus i bhfianaise na dtuairimí a cuireadh in iúl le linn an chomhairliúcháin le páirtithe leasmhara, go háirithe ag cruinnithe na gcomhairlí comhairleacha. (5)I gcomhréir le hAirteagal 15 de Rialachán (AE) Uimh. 1380/2013, beidh feidhm ón 1 Eanáir 2019 ag an oibleagáid gabhálacha a thabhairt i dtír ina hiomláine; ba cheart gach speiceas a bheidh faoi réir teorainneacha gabhála a thabhairt i dtír. Foráiltear, le hAirteagal 16(2) de Rialachán (AE) Uimh. 1380/2013, go ndéanfar, nuair a bheidh feidhm ag an oibleagáid maidir le gabhálacha a thabhairt i dtír i ndáil le stoc éisc, deiseanna iascaireachta a shocrú agus aird á tabhairt ar an athrú ó dheiseanna iascaireachta a shocrú a bheidh ina léiriú ar ghabhálacha a thabharfar i dtír go deiseanna iascaireachta a shocrú a bheidh ina léiriú ar ghabhálacha. Ar bhonn na moltaí comhpháirteacha a chuir na Ballstáit isteach agus i gcomhréir le hAirteagal 15 den Rialachán (AE) Uimh. 1380/2013, ghlac an Coimisiún roinnt Rialachán tarmligthe lena leagtar síos na sonraí, i bhfoirm pleananna ar leith maidir le hábhar muirí aischurtha, a bhaineann le cur chun feidhme na hoibleagáide gabhálacha a thabhairt i dtír. (6)Ba cheart a chur san áireamh sna deiseanna iascaireachta le haghaidh stoic speicis a thagann faoin oibleagáid gabhálacha a thabhairt i dtír, nach gceadaítear a thuilleadh i bprionsabal iasc a aischur. Dá bhrí sin, ba cheart na deiseanna iascaireachta a bheith bunaithe ar an bhfigiúr comhairle le haghaidh gabhálacha iomlána arna chur ar fáil ag an gComhairle Idirnáisiúnta um Thaiscéalaíocht na Mara (ICES) (seachas an figiúr comhairle le haghaidh gabhálacha inmhianaithe). Na méideanna a bhféadfar, mar eisceacht, leanúint de bheith á n‑aischur le linn oibriú na hoibleagáide gabhálacha a thabhairt i dtír, ba cheart iad a asbhaint ón bhfigiúr comhairle sin le haghaidh gabhálacha iomlána. (7)Is ann do stoic áirithe dár eisigh ICES comhairle eolaíoch nach ngabhfar iad in aon chor. Má bhunaítear na TACanna le haghaidh na stoc sin ar an leibhéal a léirítear sa chomhairle eolaíoch, thiocfadh feiniméan an ‘tachtspeicis’ chun cinn de thoradh na hoibleagáide gach gabháil a thabhairt i dtír, lena n‑áirítear foghabhálacha ó na stoic sin, san iascach measctha. Chun an chothromaíocht cheart a bhaint amach idir an t‑iascach a choimeád ar bun i bhfianaise na n‑impleachtaí tromchúiseacha socheacnamaíocha a d’fhéadfadh a bheith i gceist, agus an gá atá le stádas maith bitheolaíoch a bhaint amach le haghaidh na stoc sin, agus aird á tabhairt ar an deacracht a bhaineann le hiascaireacht a dhéanamh ar gach stoc in iascach measctha ag an uastáirgeacht inbhuanaithe (UTI) ag an am céanna, is iomchuí TACanna sonracha a bhunú le haghaidh fhoghabhálacha na stoc sin. Ba cheart leibhéal na TACanna sin a shocrú sa chaoi go laghdófar ráta básmhaireachta na stoc sin agus go mbeidh sin ina dhreasacht chun an roghnaíocht agus an tseachaint a fheabhsú. (8)Chun gabhálacha na stoc a socrófar TACanna foghabhála ina leith a laghdú, ba cheart na deiseanna iascaireachta le haghaidh an iascaigh as a ngabhfar na stoic sin a shocrú ar leibhéil a chuidíonn le bithmhais na stoc leochaileach a athshlánú go leibhéil inbhuanaithe. Ba cheart bearta teicniúla agus rialaithe a mbeidh dlúthbhaint acu le deiseanna iascaireachta a bhunú freisin chun aischur neamhdhleathach a chosc. (9)I gcomhréir le plean ilbhliantúil Uiscí an Iarthair a bunaíodh le Rialachán (AE) 2019/472 ó Pharlaimint na hEorpa agus ón gComhairle, déanfar an spriocbhásmhaireacht iascaireachta a bhaint amach a luaithe is féidir agus ar bhonn forchéimnitheach agus incriminteach faoi 2020 le haghaidh na stoc a liostaítear in Airteagal 1(1), i gcomhréir le raonta FMSY a shainítear in Airteagal 2 den Rialachán sin, agus coinneofar ar bun í uaidh sin amach laistigh de raonta FMSY, i gcomhréir le hAirteagal 4 den Rialachán sin. Ba cheart, dá bhrí sin, an bhásmhaireacht iascaireachta fhoriomlán le haghaidh doingin mhara i ranna 8a agus 8b ICES a shocrú i gcomhréir leis an uastáirgeacht inbhuanaithe, agus gabhálacha tráchtála agus áineasa agus ábhar muirí aischurtha á gcur san áireamh (3 108 thona ar fad de réir chomhairle ICES). Tá na Ballstáit le bearta iomchuí a ghlacadh chun a áirithiú nach rachaidh an bhásmhaireacht iascaireachta óna gcabhlaigh iascaigh agus óna n‑iascairí áineasa os cionn luachphointe FMSY, mar a cheanglaítear le hAirteagal 4(3) de Rialachán (AE) 2019/472. (10)Ba cheart leanúint de na bearta le haghaidh iascaigh áineasa i gcás doingin mhara Eorpacha agus aird á tabhairt ar thionchar suntasach an iascaigh sin ar na stoic lena mbaineann. Laistigh de theorainneacha na comhairle eolaíche, ba cheart leanúint de na teorainneacha gabhála. Nuair a bhreithnítear an easpa roghnaíocht leordhóthanach agus nuair is dóichí go ngabhfar líon is airde eiseamal ná na teorainneacha bunaithe, ba cheart líonta seasmhacha a chosc. I bhfianaise na n‑imthosca comhshaoil, sóisialta agus eacnamaíocha, agus go háirithe i bhfianaise spleáchas na n‑iascairí tráchtála ar na stoic sin sna pobail cois cósta, bheadh, leis na bearta sin maidir le doingin mhara Eorpacha, cothromaíocht iomchuí ann idir leasanna na n‑iascairí tráchtála agus na n‑iascairí áineasa. Go háirithe, cheadódh na bearta sin d’iascairí áineasa a ngníomhaíochtaí iascaireachta a dhéanamh trína dtionchar ar na stoic sin a chur san áireamh.

(11)Maidir le stoc na heascainne Eorpaí (Anguilla anguilla), mhol ICES gur cheart na básmhaireachtaí antrapaigeanacha uile, lena n‑áirítear iascaigh áineasa agus thráchtála, a laghdú go nialas, nó a choimeád chomh gar do nialas agus is féidir. Thairis sin, ghlac an Coimisiún Ginearálta Iascaigh don Mheánmhuir (GFCM) Moladh GFCM/42/2018/1 lena mbunaítear bearta bainistithe le haghaidh na heascainne Eorpaí sa Mheánmhuir. Is iomchuí cothrom na Féinne a choinneáil ar bun ar fud an Aontais agus, dá bhrí sin, tréimhse choiscthe trí mhí as a chéile le haghaidh gach iascaigh eascann Eorpach ag gach céim dá saolré a choinneáil ar bun freisin i gcás uiscí an Aontais i limistéar ICES agus i gcás uiscí goirte amhail inbhir, murlaigh chósta agus uiscí trasdultacha. Ós rud é gur cheart an tréimhse coiscthe iascaireachta a bheith comhchuí leis na cuspóirí caomhantais a leagtar amach i Rialachán (CE) Uimh. 1100/2007 ón gComhairle agus le patrúin imirce ama na heascainne Eorpaí, i gcás uiscí an Aontais i limistéar ICES, is iomchuí í a shocrú sa tréimhse idir an 1 Lúnasa 2021 agus an 28 Feabhra 2022. (12)Le roinnt blianta anuas, rinneadh TACanna áirithe i gcás stoic ealásmabrainciach (sciataí, siorcanna, roic) a shocrú ag nialas, agus foráil nasctha ann lena mbunaítear oibleagáid gabhálacha de thaisme a scaoileadh láithreach. Ba é ba chúis leis an gcóir shonrach sin drochstádas caomhantais na stoc sin agus an toimhdiú nach méadófaí na rátaí básmhaireachta iascaireachta tríd an aischur, mar gheall ar na rátaí arda marthanais, agus go mbeadh an t‑aischur tairbhiúil ó thaobh chaomhnú na speiceas sin. Ón 1 Eanáir 2019, áfach, ní mór gabhálacha na speiceas sin a thabhairt i dtír, murab é go gcumhdaítear iad le haon cheann de na maoluithe ón oibleagáid gabhálacha a thabhairt i dtír dá bhforáiltear in Airteagal 15 de Rialachán (AE) Uimh. 1380/2013. Le pointe (a) d’Airteagal 15(4) den Rialachán sin, ceadaítear na maoluithe sin i gcás speicis a bhfuil lánchosc ar iascaireacht ina leith agus a shainaithnítear mar sin i ngníomh dlí de chuid an Aontais arna ghlacadh i réimse CBI. Dá bhrí sin, is iomchuí toirmeasc a chur ar iascaireacht na speiceas sin sna limistéir lena mbaineann. (13)De bhun Airteagal 16(4) de Rialachán (AE) Uimh. 1380/2013, i gcás stoic atá faoi réir pleananna ilbhliantúla sonracha, ba cheart na TACanna a bhunú i gcomhréir leis na rialacha a leagtar síos sna pleananna sin. (14)Bunaíodh plean ilbhliantúil na Mara Thuaidh le Rialachán (AE) 2018/973 ó Pharlaimint na hEorpa agus ón gComhairle agus tháinig an plean i bhfeidhm in 2018. Tháinig plean ilbhliantúil Uiscí an Iarthair i bhfeidhm in 2019. Ba cheart deiseanna iascaireachta le haghaidh na stoc a liostaítear in Airteagal 1 de na pleananna sin a bhunú i gcomhréir le spriocanna (raonta FMSY) agus le coimircí ag comhlíonadh na gcoinníollacha dá bhforáiltear sna pleananna sin. Sainaithníodh na raonta FMSY sa chomhairle ábhartha ó ICES. I gcás nach mbeidh faisnéis eolaíoch leormhaith ar fáil, ba cheart deiseanna iascaireachta le haghaidh na stoc foghabhála a bhunú i gcomhréir leis an gcur chuige réamhchúraim, mar a leagtar amach sna pleananna ilbhliantúla. (15)I gcomhréir le hAirteagal 8 de Phlean Ilbhliantúil Uiscí an Iarthair, i gcás ina léireoidh an chomhairle eolaíoch go bhfuil bithmhais stoic sceite aon cheann de na stoic éisc dá dtagraítear in Airteagal 1(1) den phlean sin faoi bhun Blim, ní mór bearta ceartaitheacha breise a dhéanamh chun a áirithiú go ndéanfar leibhéil an stoic éisc a athbhunú go tapa os cionn an leibhéil atá in ann MSY a tháirgeadh. Féadfar a áireamh ar na bearta ceartaitheacha sin go háirithe iascaireacht dhírithe an stoic lena mbaineann a chur ar fionraí agus laghdú leordhóthanach deiseanna iascaireachta maidir leis na stoic sin agus/nó na stoic eile san iascach. (16)Ba cheart TACanna le haghaidh tuinníní gorma san Atlantach Thoir agus sa Mheánmhuir a bhunú i gcomhréir leis na rialacha a leagtar síos i Rialachán (AE) 2016/1627 ó Pharlaimint na hEorpa agus ón gComhairle. (17)An 17 Nollaig 2018, d’fhoilsigh ICES comhairle eolaíoch maidir leis an tsolúbthacht idirlimistéir le haghaidh na mbolmán (Trachurus spp.) idir ranna 8c agus 9a ICES. Is é a mhol ICES nár cheart go rachadh an tsolúbthacht idirlimistéir idir an dá stoc sin thar an difríocht idir an ghabháil a chomhfhreagraíonn do bhásmhaireacht iascaireachta Fp.05 agus an TAC bunaithe. Ina theannta sin, níor cheart an TAC a aistriú chuig stoc ag a bhfuil bithmhais stoic sceite atá faoi bhun an phointe tagartha teorann (Blim). Faoi choinníollacha na comhairle eolaíche sin, ba cheart an tsolúbthacht idirlimistéir (coinníoll speisialta) le haghaidh na mbolmán idir folimistéar 9 ICES agus roinn 8c ICES le haghaidh 2021 a bhunú ag [10 %]. (18)Maidir le stoic nach bhfuil sonraí leordhóthanacha nó iontaofa ar fáil ina leith chun meastacháin ar a méid a sholáthar, ba cheart, le bearta bainistithe agus leibhéil TAC, cloí leis an gcur chuige réamhchúraim i leith bainistiú iascaigh mar a shainmhínítear é i bpointe (8) d’Airteagal 4(1) de Rialachán (AE) Uimh. 1380/2013, agus fachtóirí stocshonracha á gcur san áireamh san am céanna, lena n‑áirítear, go háirithe, an fhaisnéis atá ar fáil faoi threochtaí stoc agus gnéithe maidir leis an iascach measctha. (19)Le Rialachán (CE) Uimh. 847/96 ón gComhairle, tugadh coinníollacha breise isteach maidir le TACanna a bhainistiú ó bhliain go bliain, lena n‑áirítear, faoi Airteagail 3 agus 4 den Rialachán sin, forálacha solúbthachta le haghaidh TACanna réamhchúraim agus TACanna anailíseacha. Faoi Airteagal 2 den Rialachán sin, bíonn sé le cinneadh ag an gComhairle, agus TACanna á mbunú aici, cé na stoic nach mbeidh feidhm ag Airteagail 3 nó 4 den Rialachán sin maidir leo, go háirithe ar bhonn stádas bitheolaíoch na stoc. In 2014, tugadh sásra solúbthachta ó bhliain go bliain breise isteach le hAirteagal 15(9) de Rialachán (AE) Uimh. 1380/2013 maidir le gach stoc atá faoi réir oibleagáid gabhálacha a thabhairt i dtír. Dá bhrí sin, d'fhonn solúbthacht iomarcach a sheachaint a bhainfeadh an bonn de phrionsabal shaothrú céillí freagrach na n‑acmhainní bitheolaíocha muirí, rud a chuirfeadh bac ar ghnóthú chuspóirí CBI agus a chuirfeadh meath ar stádas bitheolaíoch na stoc, ba cheart a leagan síos nach mbeidh feidhm ag Airteagail 3 agus 4 de Rialachán (CE) Uimh. 847/96 maidir le TACanna anailíseacha ach amháin i gcás nach mbaintear leas as an tsolúbthacht ó bhliain go bliain dá bhforáiltear in Airteagal 15(9) de Rialachán (AE) Uimh. 1380/2013. (20)Ba cheart an tsolúbthacht idirbhliantúil faoi Airteagal 15(9) de Rialachán (AE) Uimh. 1380/2013 a eisiamh i gcás ina mbainfeadh cur i bhfeidhm na solúbthachta sin an bonn de ghnóthú chuspóirí CBI, go háirithe i gcás stoic a bhfuil bithmhais sceite acu atá faoi bhun Blim. (21)I gcás nach gcionroinnfear TAC a bhaineann le stoc ach ar aon Bhallstát amháin, is iomchuí a thabhairt de chumhacht don Bhallstát sin, i gcomhréir le hAirteagal 2(1) den Chonradh, leibhéal an TAC sin a chinneadh. Ba cheart forálacha a dhéanamh chun a áirithiú go ngníomhóidh an Ballstát lena mbaineann, agus leibhéal an TAC sin á shocrú aige, ar bhealach a bheidh comhchuí go hiomlán le prionsabail agus le rialacha an Chomhbheartais Iascaigh (CBI). (22)Ní mór na huasteorainneacha iarrachta iascaireachta le haghaidh 2021 a bhunú i gcomhréir le hAirteagail 5, 6, 7 agus 9 de Rialachán (AE) 2016/1627 agus le hIarscríbhinn I a ghabhann leis. (23)Chun a ráthú go mbainfear lánúsáid as deiseanna iascaireachta, is iomchuí foráil a dhéanamh do shocrú solúbtha a chur chun feidhme idir limistéir áirithe TAC inarb é an stoc bitheolaíoch céanna atá i gceist. (24)I gcás speicis áirithe, amhail speicis áirithe siorcanna, d’fhéadfadh fiú gníomhaíocht theoranta iascaireachta a bheith ina siocair le riosca tromchúiseach caomhantais. Ba cheart mar sin srian iomlán a chur ar dheiseanna iascaireachta i gcás na speiceas sin trí bhíthin toirmeasc ginearálta ar iascaireacht dhéanamh ar na speicis sin. (25)Ag an 12ú Comhdháil de na Páirtithe sa Choinbhinsiún maidir le Caomhnú na Speiceas Imirceach Ainmhithe Fiáine, a tionóladh i Mainile ón 23 go dtí an 28 Deireadh Fómhair 2017, cuireadh roinnt speiceas leis na liostaí de speicis faoi chosaint in Aguisín I agus II a ghabhann leis an gCoinbhinsiún sin. Dá bhrí sin, is iomchuí foráil a dhéanamh maidir le cosaint na speiceas sin i dtaca le soithí iascaireachta an Aontais sna huiscí uile agus i dtaca le soithí iascaireachta nach den Aontas iad ach a bhíonn ag iascaireacht in uiscí an Aontais. (26)Tá úsáid na ndeiseanna iascaireachta atá ar fáil ag soithí iascaireachta an Aontais a leagtar amach sa Rialachán seo faoi réir Rialachán (CE) Uimh. 1224/2009 ón gComhairle, agus go háirithe Airteagail 33 agus 34 den Rialachán sin, maidir le gabhálacha agus iarracht iascaireachta a thaifeadadh agus maidir le fógra a thabhairt faoi shonraí i ndáil le hídiú deiseanna iascaireachta. Ní mór, dá bhrí sin, na cóid atá le húsáid ag na Ballstáit a shonrú agus sonraí á gcur chuig an gCoimisiún acu maidir le stoic éisc a thabhairt i dtír atá faoi réir an Rialacháin seo. (27)Is iomchuí, tar éis comhairle a fháil ó ICES, córas sonrach a choimeád chun an spéirlint agus foghabhálacha gaolmhara a bhainistiú i ranna 2a agus 3a ICES agus i bhfolimistéar 4 ICES. Ós rud é go meastar nach mbeidh an chomhairle eolaíoch ó ICES ar fáil go dtí mí Feabhra 2021, is iomchuí an TAC agus na cuótaí le haghaidh an stoic sin a shocrú go sealadach ag nialas go dtí go n‑eiseofar an chomhairle sin. (28)I gcomhréir leis an nós imeachta dá bhforáiltear sna comhaontuithe nó sna prótacail ar an gcaidreamh iascaigh leis an Iorua agus le hOileáin Fharó, thionóil an tAontas comhairliúcháin maidir le cearta iascaireachta leis na comhpháirtithe sin. I gcomhréir leis an nós imeachta dá bhforáiltear sa chomhaontú agus sa phrótacal ar an gcaidreamh iascaigh leis an nGraonlainn, tá leibhéal na ndeiseanna iascaireachta atá ar fáil le haghaidh an Aontais in uiscí na Graonlainne in 2021 bunaithe ag an gComhchoiste. Ní mór, dá bhrí sin, na deiseanna iascaireachta sin a áireamh sa Rialachán seo. Déanfar an aithris agus na forálacha ábhartha a thabhairt cothrom le dáta tar éis na gcomhairliúchán idirnáisiúnta ábhartha.] (29)Tá TAC an Aontais le haghaidh haileabó Graonlannach in uiscí idirnáisiúnta d’fholimistéir ICES 1 agus 2 gan dochar do sheasamh an Aontais maidir le cion iomchuí an Aontais san iascach sin. (30)Ag an gcruinniú bliantúil a bhí aige in 2019, ní raibh Coimisiún um Iascach an Atlantaigh Thoir Thuaidh (NEAFC) in ann bearta caomhantais a ghlacadh le haghaidh an dá stoc péirsí mara i Muir Irminger. Ba cheart na TACanna ábhartha a bhunú do na stoic sin, i gcomhréir leis na seasaimh a chuir an tAontas in iúl in NEAFC. Déanfar an aithris agus na forálacha ábhartha a thabhairt cothrom le dáta tar éis chruinniú bliantúil NEAFC]

(31)[Ag an gcruinniú bliantúil a bhí aige in 2017, chomhaontaigh an Coimisiún Idirnáisiúnta um Chaomhnú Thuinníní an Atlantaigh (ICCAT) go bhféadfadh ICCAT in 2018 agus 2019 na cúltaiscí neamh‑chionroinnte le haghaidh tuinníní gorma le haghaidh 2019 agus 2020 a chionroinnt, ag féachaint go háirithe do riachtanais pháirtithe conarthacha ICCAT atá i mbun forbairt cósta agus páirtithe, eintitis nó eintitis iascaireachta neamhchonarthacha comhoibritheacha (CPCanna) ina gcuid iascaigh ar mhionscála. Comhaontaíodh an dáileadh sin ag cruinniú idirsheisiúnach Phainéal 2 ICCAT (Maidrid, Márta 2018) bunaithe, le haghaidh chionroinnt an Aontais, ar an bhfaisnéis a fuarthas ó thrí Bhallstát: an Ghréig, an Spáinn agus an Phortaingéil. De thoradh an mhéid sin, fuair an tAontas deiseanna sonracha iascaireachta breise 87 dtona le haghaidh 2019 agus 100 tona le haghaidh 2020 le húsáid ag cabhlaigh iascaireachta ar mhionscála de chuid an Aontais i réigiúin áirithe de chuid an Aontais. D’fhormhuinigh ICCAT cionroinnt sin na ndeiseanna iascaireachta ar an Aontas ag na cruinnithe bliantúla a bhí aige in 2018 agus in 2019. Na paraiméadair a bhunaigh an Chomhairle chun an scála cionroinnte a bhunú le haghaidh 2019 idir an Ghréig, an Spáinn agus an Phortaingéil, tá siad fós bailí le haghaidh 2020. Déanfar an aithris agus na forálacha ábhartha a thabhairt cothrom le dáta tar éis chruinniú bliantúil ICCAT] (32)Ba cheart Moladh 16‑05 ó ICCAT, lena laghdaítear an TAC do cholgáin Mheánmhuirí le haghaidh 2020, a chur chun feidhme i ndlí an Aontais. Ós amhlaidh atá cheana féin i gcás an stoic tuinníní gorma san Atlantach Thoir agus sa Mheánmhuir, ba cheart gabhálacha gach stoic eile ICCAT san iascach áineasa a bheith faoi réir na dteorainneacha gabhála arna nglacadh ag ICCAT. Déanfar an aithris agus na forálacha ábhartha a thabhairt cothrom le dáta tar éis chruinniú bliantúil ICCAT] (33)Ag an gcruinniú bliantúil a bhí aige in 2019, chomhaontaigh ICCAT den chéad uair TAC le haghaidh siorcanna gorma an Atlantaigh Thuaidh a ghabhfar i gcomhlachas le hiascaigh ICCAT, agus an scála cionroinnte. Ba cheart na deiseanna iascaireachta le haghaidh an stoic sin a chionroinnt mar sin ar na Ballstáit. Ina theannta sin, chomhaontaigh ICCAT TAC neamh‑chionroinnte le haghaidh siorcanna gorma an Atlantaigh Theas a ghabhfar i gcomhlachas le hiascaigh ICCAT. Thairis sin, cionroinneadh teorainneacha gabhálacha bliantúla i measc na bPáirtithe Conarthacha le haghaidh na stoc mairlíní gorma agus mairlíní geala san Aigéan Atlantach. Ba cheart na bearta sin a chur chun feidhme i ndlí an Aontais. Déanfar an aithris agus na forálacha ábhartha a thabhairt cothrom le dáta tar éis chruinniú bliantúil ICCAT] (34)[Ag an gcruinniú bliantúil a bhí aige in 2019, ghlac na páirtithe sa Choimisiún um Chaomhnú Beo‑Acmhainní Muirí Antartacha (CCAMLR) teorainneacha gabhála le haghaidh na spriocspeiceas agus na speiceas foghabhála araon le haghaidh na tréimhse ón 1 Nollaig 2019 go dtí an 30 Samhain 2020. Ba cheart glacadh na gcuótaí le linn 2019 a chur san áireamh agus deiseanna iascaireachta á socrú le haghaidh 2020. Déanfar an aithris agus na forálacha ábhartha a thabhairt cothrom le dáta tar éis chruinniú bliantúil CCAMLR] (35)[Ag an gcruinniú bliantúil a bhí aige in 2019, ghlac an Coimisiún um Thuinníní an Aigéin Indiaigh (IOTC) teorainneacha nua gabhála le haghaidh tuinníní buí (Thunnus albacares) nach ndéanann difear do theorainneacha gabhála an Aontais faoi chuimsiú IOTC. Mar sin féin, laghdaigh sé na deiseanna úsáid a bhaint as feistí um chomhbhailiú éisc (FADanna) agus soithí soláthair. Glacadh bearta maidir le roic de chineál Mobulidae a choinneáil. Ba cheart na bearta sin a chur chun feidhme i ndlí an Aontais. Déanfar an aithris agus na forálacha ábhartha a thabhairt cothrom le dáta tar éis chruinniú bliantúil CCAMLR] (36)Tionólfar cruinniú bliantúil na hEagraíochta Réigiúnaí um Bainistíocht Iascaigh san Aigéan Ciúin Theas (SPRFMO) ón 25 go dtí an 29 Eanáir 2021. Ba cheart na bearta reatha i limistéar Choinbhinsiún SPRFMO a choinneáil go sealadach go dtí go dtionólfar an cruinniú bliantúil sin. (37)Ag an gcruinniú bliantúil a bhí aige in 2017, ghlac an Coimisiún Idir‑Mheiriceánach um Thuinníní Teochreasacha (IATTC) beart caomhantais i ndáil le tuinníní buí, tuinníní mórshúileacha agus tuinníní aigéanacha le haghaidh na tréimhse 2018–2020. Níor athbhreithníodh an beart caomhantais sin ag an gcruinniú bliantúil a bhí aige in 2019 agus, dá bhrí sin, ba cheart leanúint dá chur chun feidhme i ndlí an Aontais. Déanfar an aithris agus na forálacha ábhartha a thabhairt cothrom le dáta tar éis chruinniú bliantúil ICCAT] (38)[Ag an gcruinniú bliantúil a bhí aige in 2019, dhaingnigh an Coimisiún um an Tuinnín Gorm Deisceartach a Chaomhnú (CCSBT) an TAC le haghaidh tuinníní gorma deisceartacha le haghaidh na tréimhse 2018–2020 a glacadh ag an gcruinniú bliantúil in 2016. Ba cheart na bearta sin a chur chun feidhme i ndlí an Aontais. Déanfar an aithris agus na forálacha ábhartha a thabhairt cothrom le dáta tar éis chruinniú bliantúil ICCAT] (39)[Ag an gcruinniú bliantúil a bhí aici in 2019, ghlac Eagraíocht Iascaigh an Atlantaigh Thoir Theas (SEAFO) TACanna le haghaidh na bpríomhspeiceas atá faoina cúram. Ba cheart na bearta sin a chur chun feidhme i ndlí an Aontais. Déanfar an aithris agus na forálacha ábhartha a thabhairt cothrom le dáta tar éis chruinniú bliantúil SEAFO] (40)[Ag an gcruinniú bliantúil a bhí aige in 2019, choinnigh an Coimisiún Iascaigh don Aigéan Ciúin Iartharach agus don Aigéan Ciúin Láir (WCPFC) na bearta caomhantais agus bainistithe a glacadh roimhe sin. Ba cheart leanúint de na bearta sin a chur chun feidhme i ndlí an Aontais. Déanfar an aithris agus na forálacha ábhartha a thabhairt cothrom le dáta tar éis chruinniú bliantúil WCPFC] (41)Ag an 42ú cruinniú bliantúil a bhí aici, in 2020, ghlac Eagraíocht Iascaigh an Atlantaigh Thiar Thuaidh (NAFO) roinnt deiseanna iascaireachta le haghaidh 2021 i gcás stoic áirithe i bhfolimistéir 1 go 4 de limistéar Choinbhinsiún NAFO. Ba cheart na bearta sin a chur chun feidhme i ndlí an Aontais. (42)[Ag an 6ú cruinniú de na páirtithe i gComhaontú Iascaigh an Aigéin Indiaigh Theas (SIOFA), in 2019, glacadh bearta caomhantais agus bainistithe le haghaidh na stoc sin faoi raon feidhme an chomhaontaithe. Ba cheart na bearta sin a chur chun feidhme i ndlí an Aontais. Déanfar an aithris agus na forálacha ábhartha a thabhairt cothrom le dáta tar éis chruinniú bliantúil SIOFA] (43)A mhéid a bhaineann leis na deiseanna iascaireachta le haghaidh na bportán sneachta timpeall ar limistéar Svalbard, deonaítear faoi Chonradh Pháras 1920 rochtain chomhionann agus neamh‑idirdhealaitheach ar acmhainní do gach páirtí sa Chonradh sin, lena n‑áirítear i ndáil le hiascaireacht. Leagadh amach tuairim an Aontais maidir leis an rochtain sin, a mhéid a bhaineann le hiascaireacht a dhéanamh ar phortáin sneachta ar an scairbh ilchríochach timpeall ar Svalbard, in dhá note verbale chuig an Iorua dar dáta an 25 Deireadh Fómhair 2016 agus an 24 Feabhra 2017. Chun a áirithiú go dtabharfar saothrú portán sneachta laistigh de limistéar Svalbard i gcomhchuibheas le cibé rialacha bainistithe neamh‑idirdhealaitheacha a d’fhéadfadh an Iorua a leagan amach, a bhfuil ceannasacht agus dlínse aici sa limistéar laistigh de theorainneacha an Chonartha sin, is iomchuí an líon soithí dá n‑údaraítear an t‑iascach sin a dhéanamh a shocrú. Tá cionroinnt na ndeiseanna iascaireachta sin i measc na mBallstát teoranta do 2021. Meabhraítear gur ar na Ballstáit bhrataí atá an phríomhfhreagracht, san Aontas, comhlíonadh an dlí is infheidhme a áirithiú. (44)I gcomhréir leis an dearbhú ón Aontas chuig Poblacht Bholavarach Veiniséala maidir le deiseanna iascaireachta in uiscí an Aontais a dheonú do shoithí iascaireachta a mbeidh bratach Phoblacht Bholavarach Veiniséala ar foluain acu sa limistéar eacnamaíoch eisiach amach ó chósta Ghuáin na Fraince, ní mór na deiseanna iascaireachta sclamhairí a bheidh ar fáil do Veiniséala in uiscí an Aontais a shocrú. (45)Ós rud é go mbeidh forálacha áirithe le cur i bhfeidhm ar bhonn leanúnach, agus chun éiginnteacht dhlíthiúil a sheachaint le linn na tréimhse idir deireadh 2021 agus dáta theacht i bhfeidhm an Rialacháin lena socraítear na deiseanna iascaireachta le haghaidh 2022, ba cheart na forálacha maidir le toirmisc agus séasúir choiscthe a leagtar amach sa Rialachán seo a bheith fós infheidhme ag tús 2022, go dtí go dtiocfaidh an Rialachán lena socraítear na deiseanna iascaireachta le haghaidh 2022 i bhfeidhm. (46)Chun coinníollacha aonfhoirmeacha a áirithiú maidir leis an Rialachán seo a chur chun feidhme, ba cheart cumhachtaí cur chun feidhme a thabhairt don Choimisiún a mhéid a bhaineann le Ballstáit aonair a údarú chun cionrannta iarrachta iascaireachta a bhainistiú i gcomhréir le córas cileavat lae. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle. (47)Chun coinníollacha aonfhoirmeacha a áirithiú maidir le cur chun feidhme an Rialacháin seo, ba cheart cumhachtaí cur chun feidhme a thabhairt don Choimisiún a mhéid a bhaineann le laethanta breise ar muir a dheonú le haghaidh scor buan gníomhaíochtaí iascaireachta agus le haghaidh cumhdach feabhsaithe breathnóirí eolaíochta, agus a mhéid a bhaineann le formáidí scarbhileoga a bhunú chun faisnéis a bhailiú agus a tharchur a bhaineann le haistriú laethanta ar muir idir soithí iascaireachta a bhfuil bratach Bhallstáit ar foluain acu. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011. (48)Chun cur isteach ar ghníomhaíochtaí iascaireachta a sheachaint agus slí bheatha iascairí an Aontais a áirithiú, ba cheart feidhm a bheith ag an Rialachán seo ón 1 Eanáir 2021, cé is moite de na forálacha a bhaineann le teorainneacha ar iarrachtaí iascaireachta, ar cheart feidhm a bheith acu ón 1 Feabhra 2021, agus forálacha áirithe a bhaineann le réigiúin ar leith, ar cheart dáta sonrach cur i bhfeidhm a bheith ag gabháil leo. Ar chúiseanna práinne, ba cheart go dtiocfadh an Rialachán i bhfeidhm láithreach tar éis a fhoilsithe. (49)Glacfaidh na heagraíochtaí ábhartha réigiúnacha bainistithe iascaigh (ERBIanna) bearta idirnáisiúnta áirithe lena gcruthófar nó lena srianfar deiseanna iascaireachta le haghaidh an Aontais ag deireadh na bliana agus beidh feidhm ag na bearta sin sula dtiocfaidh an Rialachán seo i bhfeidhm. Ní mór, dá bhrí sin, go mbeadh feidhm chúlghabhálach ag na forálacha lena gcuirtear na bearta sin chun feidhme i ndlí an Aontais. Go háirithe, ós rud é go maireann an séasúr iascaireachta i limistéar Choinbhinsiún CAMLR ón 1 Nollaig go dtí an 30 Samhain agus, ar an gcaoi sin, go leagtar síos deiseanna nó toirmisc áirithe iascaireachta i limistéar Choinbhinsiún CAMLR le haghaidh na tréimhse dar tús an 1 Nollaig 2020, is iomchuí feidhm a bheith ag forálacha ábhartha an Rialacháin seo ón dáta sin. Ní dhéanann an cur i bhfeidhm cúlghabhálach sin dochar do phrionsabal an ionchais dhlisteanaigh ós rud é go bhfuil cosc ar chomhaltaí CCAMLR iascaireacht a dhéanamh i Limistéar Choinbhinsiún CAMLR gan údarú. (50)Ba cheart deiseanna iascaireachta a úsáid i gcomhlíonadh iomlán dhlí an Aontais,

TAR ÉIS AN RIALACHÁN SEO A GHLACADH: TEIDEAL I

FORÁLACHA GINEARÁLTA Airteagal 1

Ábhar 1.Leis an Rialachán seo, socraítear na deiseanna iascaireachta a bheidh ar fáil in uiscí an Aontais agus do shoithí iascaireachta an Aontais in uiscí áirithe nach uiscí an Aontais iad, le haghaidh stoic éisc áirithe agus grúpaí stoc éisc. 2.Áirítear leis na deiseanna iascaireachta dá dtagraítear i mír 1: (a)na teorainneacha gabhála le haghaidh na bliana 2021 agus, i gcás ina sonraítear amhlaidh sa Rialachán seo, le haghaidh na bliana 2022; (b)na teorainneacha iarrachta iascaireachta le haghaidh na bliana 2021, cé is moite de na teorainneacha iarrachta iascaireachta in Iarscríbhinn II, a mbeidh feidhm acu ón 1 Feabhra 2021 go dtí an 31 Eanáir 2022; (c)na deiseanna iascaireachta le haghaidh na tréimhse ón 1 Nollaig 2020 go dtí an 30 Samhain 2021 le haghaidh stoic áirithe i Limistéar Choinbhinsiún CCAMLR; (d)na deiseanna iascaireachta le haghaidh stoic áirithe i Limistéar Choinbhinsiún IATTC a leagtar amach in Airteagal 30 le haghaidh na dtréimhsí in 2020 agus 2021 a shonraítear san Airteagal sin. Airteagal 2

Raon feidhme 1.Tá feidhm ag an Rialachán seo maidir leis na soithí seo a leanas: (a)soithí iascaireachta an Aontais; (b)soithí tríú tír in uiscí an Aontais. 2.Tá feidhm ag an Rialachán seo freisin maidir leis an iascach áineasa i gcás ina dtagraítear go sainráite don iascach sin sna forálacha ábhartha. Airteagal 3

Sainmhínithe Chun críocha an Rialacháin seo, tá feidhm ag na sainmhínithe dá dtagraítear in Airteagal 4 de Rialachán (AE) Uimh. 1380/2013. Ina theannta sin, tá feidhm ag na sainmhínithe seo a leanas: (a)ciallaíonn ‘soitheach tríú tír’ soitheach iascaireachta a bhfuil bratach tríú tír ar foluain aici, agus atá cláraithe i dtríú tír; (b)ciallaíonn ‘iascach áineasa’ gníomhaíochtaí iascaireachta neamhthráchtála, lena saothraítear acmhainní bitheolaíocha muirí, amhail áineas, turasóireacht nó spórt; (c)ciallaíonn ‘uiscí idirnáisiúnta’ uiscí atá lasmuigh de cheannasacht nó de dhlínse aon Stáit; (d)ciallaíonn ‘gabháil iomlán incheadaithe’ (TAC):

(i)in iascaigh atá faoi réir na díolúine ón oibleagáid gabhálacha a thabhairt i dtír dá dtagraítear in Airteagal 15(4) go (7) de Rialachán (AE) Uimh. 1380/2013, an chainníocht éisc a fhéadfar a thabhairt i dtír as gach stoc gach bliain; (ii)i ngach iascach eile, an chainníocht éisc a fhéadfar a ghabháil as gach stoc gach bliain; (e)ciallaíonn ‘cuóta’ an cion de TAC a chionroinntear ar an Aontas, ar Bhallstát nó ar thríú tír; (f)ciallaíonn ‘measúnú anailíseach’ meastóireacht chainníochtúil ar threochtaí i stoc ar leith, bunaithe ar shonraí maidir le bitheolaíocht agus saothrú an stoic sin, ar léirigh athbhreithniú eolaíoch na sonraí sin a bheith de cháilíocht leordhóthanach chun comhairle eolaíoch a sholáthar i ndáil le roghanna maidir le gabhálacha amach anseo; (g)ciallaíonn ‘mogallmhéid’ mogallmhéid líonta iascaireachta mar a shainítear i bpointe (34) d’Airteagal 6 de Rialachán (AE) Uimh. 2019/1241 ó Pharlaimint na hEorpa agus ón gComhairle; (h)ciallaíonn ‘clár cabhlaigh iascaireachta an Aontais’ an clár arna bhunú ag an gCoimisiún i gcomhréir le hAirteagal 24(3) de Rialachán (AE) Uimh. 1380/2013; (i)ciallaíonn ‘logleabhar iascaireachta’ an logleabhar dá dtagraítear in Airteagal 14 de Rialachán (CE) Uimh. 1224/2009; (j)ciallaíonn ‘baoi gléasta’ baoi atá marcáilte go soiléir le huimhir thagartha uathúil lenar féidir a úinéir a shainaithint agus atá feistithe le córas rianaithe satailíte chun faireachán a dhéanamh ar a shuíomh; (k)ciallaíonn ‘baoi oibríochtúil’ aon bhaoi gléasta, a rinneadh a ghníomhachtú, a chasadh air agus a imlonnú roimhe ar muir ar FAD nó loga le sruth, a tharchuireann suíomhanna agus aon fhaisnéis eile atá ar fáil amhail meastacháin sondálaí fuaime. Airteagal 4

Limistéir iascaireachta Chun críocha an Rialacháin seo, beidh feidhm ag na sainmhínithe limistéir seo a leanas: (a)is éard is limistéir ICES (an Chomhairle Idirnáisiúnta um Thaiscéalaíocht na Mara) ann na limistéir gheografacha a shonraítear in Iarscríbhinn III a ghabhann le Rialachán (CE) Uimh. 218/2009 ó Pharlaimint na hEorpa agus ón gComhairle; (b)ciallaíonn ‘Skagerrak’ an limistéar geografach a theorannaítear thiar le líne a théann ó theach solais Hanstholm go dtí teach solais Lindesnes agus ó dheas le líne a théann ó theach solais Skagen go dtí teach solais Tistlarna agus ón bpointe sin go dtí an pointe is gaire ar chósta na Sualainne; (c)ciallaíonn ‘Kattegat’ an limistéar geografach a theorannaítear ó thuaidh le líne a théann ó theach solais Skagen go dtí teach solais Tistlarna agus ón bpointe sin go dtí an pointe is gaire ar chósta na Sualainne agus ó dheas le líne a théann ó Hasenøre go dtí Gnibens Spids, ó Korshage go dtí Spodsbjerg, agus ó Gilbjerg Hoved go dtí Kullen; (d)ciallaíonn ‘Aonad Feidhmiúil 16 d’fholimistéar 7 ICES’ an limistéar geografach a theorannaítear le rumlínte a cheanglaíonn go seicheamhach na suíomhanna seo a leanas: –53°°30′ T°15°°00′ I, –53°°30′ T°11 °00′ I, –51 ° 30′ T°11 ° 00′ I, –51 ° 30′ T°13 ° 00′ I, –51°°00′ T°13 ° 00′ I,

–51°°00′ T 15°°00′ I, (e)ciallaíonn ‘Aonad Feidhmiúil 25 de roinn 8c ICES’ an limistéar geografach a theorannaítear le rumlínte a cheanglaíonn go seicheamhach na suíomhanna seo a leanas: –43° 00′ T 9 ° 00′ I, –43° 00′ T 10 ° 00′ I, –43° 30′ T 10 ° 00′ I, –43° 30′ T 9 ° 00′ I, –44 ° 00′ T 9 ° 00′ I, –44 ° 00′ T 8° 00′ I, –43° 30′ T 8° 00′ I, (f)ciallaíonn ‘Aonad Feidhmiúil 26 de roinn 9a ICES’ an limistéar geografach a theorannaítear le rumlínte a cheanglaíonn go seicheamhach na suíomhanna seo a leanas: –43° 00′ T 8° 00′ I, –43° 00′ T 10 ° 00′ I, –42 ° 00′ T 10 ° 00′ I, –42 ° 00′ T 8° 00′ I; (g)ciallaíonn ‘Aonad Feidhmiúil 27 de roinn 9a ICES’ an limistéar geografach a theorannaítear le rumlínte a cheanglaíonn go seicheamhach na suíomhanna seo a leanas: –42 ° 00′ T 8° 00′ I, –42 ° 00′ T 10 ° 00′ I, –38 ° 30′ T 10 ° 00′ I, –38 ° 30′ T 9 ° 00′ I, –40 ° 00′ T 9 ° 00′ I,

–40 ° 00′ T 8° 00′ I; (h)ciallaíonn ‘Aonad Feidhmiúil 30 de roinn 9a ICES’ an limistéar geografach faoi dhlínse na Spáinne i Murascaill Cádiz agus sna huiscí máguaird in 9a; (i)ciallaíonn ‘Aonad Feidhmiúil 31 de roinn 8c ICES’ an limistéar geografach a theorannaítear le rumlínte a cheanglaíonn go seicheamhach na suíomhanna seo a leanas: –43° 30′ T 6 ° 00′ I, –44 ° 00′ T 6 ° 00′ I, –44 ° 00′ T 2 ° 00′ I, –43° 30′ T 2 ° 00′ I, (j)ciallaíonn ‘Murascaill Cádiz’ an limistéar geografach de roinn 9a ICES lastoir de dhomhanfhad 7°23′48″ I; (k)is é ‘Limistéar Choinbhinsiún CCAMLR (an Coimisiún um Chaomhnú Beo‑Acmhainní Muirí Antartacha)’ an limistéar geografach a shainítear i bpointe (a) d’Airteagal 2 de Rialachán (CE) Uimh. 601/2004 ón gComhairle; (l)is iad limistéir CECAF (an Coiste Iascaigh um an Atlantach Thoir Láir) na limistéir gheografacha a shonraítear in Iarscríbhinn II a ghabhann le Rialachán (CE) Uimh. 216/2009 ó Pharlaimint na hEorpa agus ón gComhairle; (m)is é ‘Limistéar Choinbhinsiún IATTC (an Coimisiún Idir‑Mheiriceánach um Thuinníní Teochreasacha)’ an limistéar geografach a shainítear sa Choinbhinsiún chun an Coimisiún Idir‑Mheiriceánach um Thuinníní Teochreasacha arna bhunú le Coinbhinsiún 1949 idir Stáit Aontaithe Mheiriceá agus Poblacht Chósta Ríce a Neartú; (n)is é ‘Limistéar Choinbhinsiún ICCAT (an Coimisiún Idirnáisiúnta um Chaomhnú Thuinníní an Atlantaigh)’ an limistéar geografach a shainítear sa Choinbhinsiún Idirnáisiúnta um Chaomhnú Thuinníní an Atlantaigh; (o)is é ‘Réimse Inniúlachta IOTC (an Coimisiún um Thuinníní an Aigéin Indiaigh)’ an limistéar geografach a shainítear sa Chomhaontú maidir le Bunú Choimisiún Tuinníní an Aigéin Indiaigh; (p)is iad limistéir NAFO (Eagraíocht Iascaigh an Atlantaigh Thiar Thuaidh) na limistéir gheografacha a shonraítear in Iarscríbhinn III a ghabhann le Rialachán (CE) Uimh. 217/2009 ó Pharlaimint na hEorpa agus ón gComhairle; (q)‘is é ‘Limistéar Choinbhinsiún SEAFO (Eagraíocht Iascaigh an Atlantaigh Thoir Theas)’ an limistéar geografach a shainítear sa Choinbhinsiún um chaomhnú agus um bainistiú acmhainní iascaigh an Atlantaigh Thoir Theas; (r)is é ‘Limistéar Chomhaontú SIOFA (Comhaontú Iascaigh an Aigéin Indiaigh Theas)’ an limistéar geografach a shainítear i gComhaontú Iascaigh an Aigéin Indiaigh Theas; (s)‘is é ‘Limistéar Choinbhinsiún SPRFMO (an Eagraíocht Réigiúnach um Bainistíocht Iascaigh san Aigéan Ciúin Theas)’ an limistéar geografach a shainítear sa Choinbhinsiún um chaomhnú agus bainistiú acmhainní iascaigh na mórmhara san Aigéan Ciúin Theas; (t)‘is é ‘Limistéar Choinbhinsiún WCPFC (An Coimisiún Iascaigh don Aigéan Ciúin Iartharach agus don Aigéan Ciúin Láir )’ an limistéar geografach a shainítear sa Choinbhinsiún maidir le Stoic Éisc Mhórimirceacha san Aigéan Ciúin Iartharach agus san Aigéan Ciúin Láir a Chaomhnú agus a Bhainistiú; (u)is í ‘mórmhuir Mhuir Bheiring’ limistéar geografach mhórmhuir Mhuir Bheiring thar 200 muirmhíle ó na bonnlínte óna dtomhaistear leithead fharraige theorann Stáit chósta Mhuir Bheiring; (v)is é an ‘limistéar forluí idir IATTC agus WCPFC’ an limistéar geografach a shainítear leis na teorainneacha seo a leanas:

–domhanfhad 150°I, –domhanfhad 130°I, –domhanleithead 4°D, –domhanleithead 50°D. TEIDEAL II

NA DEISEANNA IASCAIREACHTA LE hAGHAIDH SHOITHÍ IASCAIREACHTA AN AONTAIS Caibidil I

Forálacha ginearálta Airteagal 5

TACanna agus cionrannta 1.Leagtar amach in Iarscríbhinn I na TACanna le haghaidh shoithí iascaireachta an Aontais in uiscí an Aontais nó in uiscí áirithe nach den Aontas iad agus cionroinnt na TACanna sin i measc na mBallstát, agus na coinníollacha atá nasctha go feidhmiúil leis sin i gcás inarb iomchuí. 2.Beidh soithí iascaireachta an Aontais údaraithe chun iascaireacht a dhéanamh, laistigh de na TACanna a leagtar amach in Iarscríbhinn I a ghabhann leis an Rialachán seo, in uiscí laistigh de dhlínse iascach Oileáin Fharó, na Graonlainne, na hIorua, agus sa limistéar iascaireachta mórthimpeall Jan Mayen, faoi réir an choinníll a leagtar amach in Airteagal 14 den Rialachán seo, agus i gCuid A d’Iarscríbhinn V a ghabhann leis, agus i Rialachán (AE) 2017/2403 ó Pharlaimint na hEorpa agus ón gComhairle agus ina fhorálacha cur chun feidhme. Airteagal 6

TACanna a bheidh le cinneadh ag na Ballstáit 1.Cinnfidh an Ballstát lena mbaineann na TACanna i gcás stoic éisc áirithe. Sainaithnítear na stoic sin in Iarscríbhinn I. 2.Maidir leis na TACanna a bheidh le cinneadh ag na Ballstáit: (a)beidh siad comhchuí le prionsabail agus rialacha CBI, go háirithe prionsabal shaothrú inbhuanaithe an stoic; agus (b)beidh de thoradh orthu: (i)má bhíonn measúnú anailíseach ar fáil, beidh saothrú an stoic comhchuí leis an uastáirgeacht inbhuanaithe, agus an dóchúlacht is airde is féidir ann gurb amhlaidh a bheidh, nó (ii)mura mbeidh measúnú anailíseach ar fáil nó má bhíonn sé neamhiomlán, beidh saothrú an stoic comhchuí leis an gcur chuige réamhchúraim i leith bainistiú iascach. 3.Faoin 15 Márta 2021, cuirfidh gach Ballstát lena mbaineann an fhaisnéis seo a leanas faoi bhráid an Choimisiúin: (a)na TACanna arna nglacadh; (b)na sonraí arna mbailiú agus arna measúnú ag an mBallstát lena mbaineann ar a bhfuil na TACanna arna nglacadh bunaithe; (c)sonraí maidir leis an gcaoi a gcomhlíonann na TACanna a glacadh mír 2.

Airteagal 7

Coinníollacha maidir le gabhálacha agus foghabhálacha a thabhairt i dtír 1.Gabhálacha nach mbeidh faoi réir na hoibleagáide gabhálacha a thabhairt i dtír a bhunaítear faoi Airteagal 15 de Rialachán (AE) Uimh. 1380/2013, ní choinneofar ar bord iad ná ní thabharfar i dtír iad ach amháin: (a)má ghabh soithí iad a mbeidh bratach Bhallstáit ar foluain orthu, a mbeidh cuóta acu agus nach mbeidh an cuóta sin ídithe; nó (b)más cion de chuóta an Aontais iad nár cionroinneadh de réir cuóta i measc na mBallstát, agus nár ídíodh cuóta sin an Aontais. 2.Sainaithnítear in Iarscríbhinn I a ghabhann leis an Rialachán seo stoic na speiceas nach spriocspeicis iad laistigh de theorainneacha bitheolaíocha sábháilte dá dtagraítear in Airteagal 15(8) de Rialachán (AE) Uimh. 1380/2013 chun críocha an mhaolaithe ón oibleagáid gabhálacha a chomhaireamh in aghaidh na gcuótaí ábhartha dá bhforáiltear san Airteagal sin. Airteagal 8

Teorainneacha ar iarrachtaí iascaireachta i roinn 7e ICES 1.Maidir leis na tréimhsí dá dtagraítear i bpointe (b) d’Airteagal 1(2), leagtar amach in Iarscríbhinn II gnéithe teicniúla na gceart agus na n‑oibleagáidí a bhaineann le hIarscríbhinn II le haghaidh stoc na sól a bhainistiú i roinn 7e ICES. 2.Féadfaidh an Coimisiún, trí bhíthin gníomhartha cur chun feidhme, líon breise laethanta ar muir a chionroinnt ar Bhallstát iarrthach, de bhreis ar na laethanta dá dtagraítear i bpointe 5 d'Iarscríbhinn II, a bhféadfaidh soitheach a bheith údaraithe ag a Ballstát brataí a bheith laistigh de roinn 7e ICES agus trealamh rialáilte á iompar ar bord aici, ar bhonn iarraidh den sórt sin ón mBallstát sin, i gcomhréir le pointe 7.4 d'Iarscríbhinn II. Is i gcomhréir leis an nós imeachta scrúdúcháin a leagtar amach in Airteagal 5 de Rialachán (AE) Uimh. 182/2011 a ghlacfar na gníomhartha cur chun feidhme sin. 3.Féadfaidh an Coimisiún, trí bhíthin gníomhartha cur chun feidhme, trí lá ar a mhéad idir an 1 Feabhra 2020 agus an 31 Eanáir 2021 de bhreis ar na laethanta dá dtagraítear i bpointe 5 d’Iarscríbhinn II a chionroinnt ar Bhallstát iarrthach, ar a bhféadfaidh soitheach a bheith laistigh de roinn 7e ICES ar bhonn clár feabhsaithe maidir le clúdach breathnóra eolaíoch dá dtagraítear i bpointe 8.1 d’Iarscríbhinn II. Déanfar an chionroinnt sin ar bhonn na tuairisce a chuir an Ballstát isteach i gcomhréir le pointe 8.3 d'Iarscríbhinn II agus tar éis dul i gcomhairle le STECF. Déanfar na gníomhartha cur chun feidhme sin a ghlacadh i gcomhréir leis an nós imeachta scrúdúcháin dá dtagraítear in Airteagal 53(2). Airteagal 9

Bearta le haghaidh iascach áineasa i gcás doingin mhara Eorpacha i mBá na Bioscáine In iascach áineasa, lena n‑áirítear ón gcladach, i ranna 8a agus 8b ICES, féadfaidh gach iascaire uasmhéid dhá eiseamal de dhoingin mhara Eorpacha a ghabháil agus a choinneáil in aghaidh an lae. Ní bheidh feidhm ag an mír seo maidir le líonta seasmhacha nach féidir doingin mhara Eorpacha a ghabháil nó a choinneáil. Beidh an mhír seo gan dochar do bhearta náisiúnta níos déine maidir leis an iascach áineasa. Airteagal 10

Bearta maidir le hiascach eascann Eorpach in uiscí an Aontais de limistéar ICES Toirmiscfear aon iascach spriocdhírithe, teagmhasach nó áineasa ar eascanna Eorpacha in uiscí an Aontais de limistéar ICES agus in uiscí goirte amhail inbhir, murlaigh cois cósta agus uiscí trasdultacha ar feadh tréimhse trí mhí as a chéile, a bheidh le cinneadh ag gach Ballstát, idir an 1 Lúnasa 2021 agus an 28 Feabhra 2022. Cuirfidh na Ballstáit an tréimhse a chinnfear in iúl don Choimisiún tráth nach déanaí ná an 1 Meitheamh 2021. Airteagal 11

Forálacha speisialta maidir le cionrannta deiseanna iascaireachta 1.Beidh cionroinnt deiseanna iascaireachta i measc na mBallstát mar a leagtar amach iad sa Rialachán seo gan dochar do na nithe seo a leanas: (a)malartuithe arna ndéanamh de bhun Airteagal 16(8) de Rialachán (AE) Uimh. 1380/2013; (b)asbhaintí agus ath‑chionrannta arna ndéanamh de bhun Airteagal 37 de Rialachán (CE) Uimh. 1224/2009; (c)ath‑chionrannta arna ndéanamh de bhun Airteagail 12 agus 47 de Rialachán (AE) Uimh. 2017/2403 ón gComhairle; (d)gabhálacha breise arna gceadú faoi Airteagal 3 de Rialachán (CE) Uimh. 847/96 agus Airteagal 15(9) de Rialachán (AE) Uimh. 1380/2013; (e)cainníochtaí arna gcoinneáil siar i gcomhréir le hAirteagal 4 de Rialachán (CE) Uimh. 847/96 agus Airteagal 15(9) de Rialachán (AE) Uimh. 1380/2013;

(f)asbhaintí arna ndéanamh de bhun Airteagail 105, 106 agus 107 de Rialachán (CE) Uimh. 1224/2009; (g)aistrithe agus malartuithe cuóta de bhun Airteagal 16 den Rialachán seo. 2.Déantar na stoic atá faoi réir TACanna réamhchúraim nó anailíseacha a shainaithint in Iarscríbhinn I a ghabhann leis an Rialachán seo chun críoch bhainistiú bliantúil na TACanna agus na gcuótaí dá bhforáiltear i Rialachán (CE) Uimh. 847/96. 3.Seachas i gcás ina sonraítear a mhalairt in Iarscríbhinn I a ghabhann leis an Rialachán seo, beidh feidhm ag Airteagal 3 de Rialachán (CE) Uimh. 847/96 maidir le stoic atá faoi réir TAC réamhchúraim, agus beidh feidhm ag Airteagal 3(2) agus (3) agus ag Airteagal 4 den Rialachán sin maidir le stoic atá faoi réir TAC anailíseach. 4.Ní bheidh feidhm ag Airteagail 3 agus 4 de Rialachán (CE) Uimh. 847/96 i gcás ina n‑úsáidfidh Ballstát an tsolúbthacht bhliantúil sin dá bhforáiltear in Airteagal 15(9) de Rialachán (AE) Uimh. 1380/2013. Airteagal 12

Bearta ceartaitheacha don trosc in Kattegat 1.Soithí an Aontais ag iascaireacht in Kattegat le tráil ghrinnill (cóid trealaimh: OTB, OTT, OT, TBN, TBS, TB, TX agus PTB), le mogallmhéid íosta 70 mm, úsáidfidh siad ceann amháin de na trealaimh roghnaitheacha seo a leanas: (a)greille shórtála nach mó ná 35 mm an spás idir na barraí inti, agus ina bhfuil sceithbhealach éisc neamhbhlocáilte; (b)greille shórtála nach mó ná 50 mm an spás idir na barraí inti lena scartar na leathóga ó na héisc chruinne, agus ina bhfuil sceithbhealach éisc neamhbhlocáilte do na héisc chruinne; (c)painéal Seltra le mogallmhéid cearnach 300 mm ann; (d)trealamh ardroghnaitheach rialáilte, a mbeidh de thoradh ar a shaintréithe teicniúla, de réir an staidéir eolaíoch a rinne STECF, gur troisc é níos lú ná 1,5 % de na gabhálacha, i gcás gurb é an t‑aon trealamh é á iompar ag an soitheach. 2.Na soithí Aontais sin atá rannpháirteach i dtionscadal Ballstáit lena mbaineann agus a mbeidh trealamh acu a fheidhmeoidh le haghaidh iascach lándoiciméadaithe, féadfaidh siad trealamh a úsáid i gcomhréir le Cuid B d’Iarscríbhinn V den Rialachán (AE) 2019/1241. Cuirfidh na Ballstáit lena mbaineann liosta de na soithí sin in iúl don Choimisiún. Airteagal 13

Speicis atá faoi thoirmeasc 1.Toirmiscfear ar shoithí iascaireachta an Aontais iascaireacht a dhéanamh ar na speicis seo a leanas, iad a choinneáil ar bord, a thrasloingsiú nó a thabhairt i dtír: (a)an roc réaltach (Raja radiata) in uiscí an Aontais de ranna 2a, 3a agus 7d ICES agus i bhfolimistéar 4 ICES; (b)alfainsín taibhseach (Beryx splendens) i bhfolimistéar 6 NAFO. (c)an siorc slogach gainneach duille (Centrophorus squamosus) in uiscí an Aontais de roinn 2a ICES agus folimistéar 4 ICES agus in uiscí an Aontais agus uiscí idirnáisiúnta d’fholimistéir 1 agus 14 ICES; (d)an fíogach Portaingéalach (Centroscymnus coelolepis) in uiscí an Aontais de roinn 2a agus folimistéar 4 ICES agus in uiscí an Aontais agus uiscí idirnáisiúnta d’fholimistéar 1 agus 14 ICES; (e)an siorc eite eitleoige (Dalatias licha) in uiscí an Aontais de roinn 2a agus folimistéar 4 ICES agus in uiscí an Aontais agus uiscí idirnáisiúnta d’fholimistéir 1 agus 14 ICES; (f)an fíogach éansocach (Deania calcea) in uiscí an Aontais de roinn 2a agus folimistéar 4 ICES agus in uiscí an Aontais agus uiscí idirnáisiúnta d’fholimistéir 1 agus 14 ICES;

(g)an sciata coiteann (Dipturus batis) (Dipturus cf. flossada agus Dipturus cf. intermedia) in uiscí an Aontais i roinn 2a ICES agus i bhfolimistéir 3, 4, 6, 7, 8, 9 agus 10 ICES; (h)an lóchrannsiorc mór (Etmopterus princeps) in uiscí an Aontais de roinn 2a ICES agus d’fholimistéar 4 ICES agus in uiscí an Aontais agus uiscí idirnáisiúnta d’fholimistéir 1 agus 14 ICES; (i)an gearrthóir (Galeorhinus galeus) nuair a ghabhtar le spiléir é in uiscí an Aontais de roinn 2a agus folimistéar 4 ICES agus in uiscí an Aontais agus uiscí idirnáisiúnta d’fholimistéir 1, 5, 6, 7, 8, 12 agus 14 ICES; (j)an craosaire (Lamna nasus) sna huiscí uile; (k)an roc garbh (Raja clavata) in uiscí an Aontais de roinn 3a ICES; (l)an roc dústríoctha (Raja undulata) in uiscí an Aontais d’fholimistéir 6 agus 10 ICES; (m)an míolsiorc (Rhincodon typus) sna huiscí uile; (n)an giotáriasc coiteann (Rhinobatos rhinobatos) sa Mheánmhuir; (o)an fíogach gobach (Squalus acanthias) in uiscí an Aontais d’fholimistéir 2, 3, 4, 5, 6, 7, 8, 9 agus 10 ICES, cé is moite de na cláir sheachanta mar a leagtar amach in Iarscríbhinn IA iad; 2.Nuair a ghabhfar de thaisme na speicis dá dtagraítear i mír 1, ní dhéanfar aon dochar dóibh. Scaoilfear na heiseamail go pras. Airteagal 14

Tarchur sonraí Nuair a chuirfidh na Ballstáit faoi bhráid an Choimisiúin, de bhun Airteagail 33 agus 34 de Rialachán (CE) Uimh. 1224/2009, sonraí a bhaineann le tabhairt i dtír na gcainníochtaí stoc arna ngabháil agus a bhaineann le hiarracht iascaireachta, úsáidfidh siad na cóid stoic a leagtar amach in Iarscríbhinn I a ghabhann leis an Rialachán seo. Caibidil II

Údaruithe iascaireachta in uiscí tríú tír Airteagal 15

Údaruithe iascaireachta 1.Leagtar amach i gCuid A d’Iarscríbhinn V an líon uasta údaruithe iascaireachta le haghaidh shoithí iascaireachta an Aontais a dhéanann iascaireacht in uiscí tríú tír. 2.I gcás ina n‑aistreoidh Ballstát amháin cuóta chuig Ballstát eile (‘malartú’) sna limistéir iascaireachta a leagtar amach i gCuid A d’Iarscríbhinn V a ghabhann leis an Rialachán seo ar bhonn Airteagal 16(8) de Rialachán (AE) Uimh. 1380/2013, áireofar leis an aistriú sin aistriú iomchuí údaruithe iascaireachta agus tabharfar fógra don Choimisiún faoi. Mar sin féin, ní rachfar thar an líon iomlán údaruithe iascaireachta le haghaidh gach limistéir iascaireachta, mar a leagtar amach i gCuid A d’Iarscríbhinn V a ghabhann leis an Rialachán seo. Caibidil III

Deiseanna iascaireachta in uiscí

eagraíochtaí réigiúnacha bainistithe iascaigh Roinn 1

Forálacha ginearálta Airteagal 16

Aistrithe agus malartuithe cuótaí 1.I gcás ina gceadófar, faoi rialacha eagraíochta réigiúnaí bainistithe iascaigh (‘ERBI’), aistrithe cuótaí nó malartuithe idir na páirtithe conarthacha chuig ERBI, féadfaidh Ballstát (‘an Ballstát lena mbaineann’) plé a dhéanamh le páirtí conarthach in ERBI agus, de réir mar is iomchuí, leagan amach féideartha a bhunú i dtaca le haistriú nó malartú cuótaí atá beartaithe.

2.A luaithe a thabharfaidh an Ballstát lena mbaineann fógra don Choimisiún, féadfaidh an Coimisiún leagan amach an aistrithe nó an mhalartaithe cuótaí atá beartaithe agus a phléigh an Ballstát leis an bpáirtí conarthach ábhartha san ERBI a fhormhuiniú. Leis sin, cuirfidh an Coimisiún in iúl, gan moill mhíchuí, an toiliú a bheith faoi cheangal ag aistriú nó malartú cuótaí den sórt sin leis an bpáirtí conarthach ábhartha in ERBI. Tabharfaidh an Coimisiún fógra don rúnaíocht ERBI maidir leis an aistriú nó malartú cuótaí arna chomhaontú i gcomhréir le rialacha na heagraíochta sin. 3.Cuirfidh an Coimisiún na Ballstáit ar an eolas faoin aistriú cuótaí nó malartú cuótaí arna gcomhaontú. 4.Na deiseanna iascaireachta a gheofar ón bpáirtí conarthach ábhartha san ERBI nó a aistreofar chuige faoin aistriú nó malartú cuótaí, measfar gur cuótaí iad a chionroinnfear ar chionroinnt an Bhallstáit lena mbaineann nó a asbhainfear as an gcionroinnt sin, ón uair a bheidh feidhm leis an aistriú nó an malartú cuótaí i gcomhréir le téarmaí an chomhaontaithe ar ar thángthas leis an bpáirtí conarthach san ERBI nó i gcomhréir le rialacha ábhartha an ERBI, de réir mar is iomchuí. Ní dhéanfar aon athrú leis an gcionroinnt sin ar an scála dáilte chun deiseanna iascaireachta a chionroinnt i measc na mBallstát i gcomhréir le prionsabal chobhsaíocht choibhneasta na ngníomhaíochtaí iascaireachta. 5.Beidh feidhm ag an Airteagal seo go dtí an 31 Eanáir 2022 maidir le haistrithe cuótaí ó pháirtí conarthach in ERBI chuig an Aontas agus a gcionroinnt ina dhiaidh sin ar na Ballstáit. [Tabharfar ranna 2‑10 thíos cothrom chun dáta tar eis chruinnithe bliantúla ERBIanna] Roinn 2

Limistéar Choinbhinsiún ICCAT Airteagal 17

Teorainneacha maidir le hacmhainneacht iascaireachta, feirmeoireachta agus ramhraithe 1.Beidh teorainn mar a leagtar amach i bpointe 1 d’Iarscríbhinn VI le líon bád baoite agus bád trálála an Aontais a údaraítear chun iascaireacht ghníomhach a dhéanamh ar thuinníní gorma idir 8 kg/75 cm agus 30 kg/115 cm go gníomhach san Atlantach thoir. 2.Beidh teorainn mar a leagtar amach i bpointe 2 d’Iarscríbhinn VI le líon soithí iascaireachta mionscála an Aontais a údarófar chun iascaireacht ghníomhach a dhéanamh ar thuinníní gorma idir 8 kg/75 cm agus 30 kg/115 cm sa Mheánmhuir. 3.Beidh teorainn mar a leagtar amach i bpointe 3 d’Iarscríbhinn VI leis an líon soithí iascaireachta de chuid an Aontais a dhéanann iascaireacht ghníomhach ar thuinníní gorma i Muir Aidriad chun críoch feirmeoireachta agus a údarófar chun tuinníní gorma idir 8 kg/75 cm agus 30 kg/115 cm a iascach go gníomhach. 4.Beidh teorainn mar a leagtar amach i bpointe 4 d’Iarscríbhinn VI leis an líon soithí iascaireachta a údarófar chun iascaireacht a dhéanamh ar thuinníní gorma, a choinneáil ar bord, a thrasloingsiú, a iompar nó a thabhairt i dtír san Atlantach Thoir agus sa Mheánmhuir. 5.Beidh teorainn mar a leagtar amach i bpointe 5 d’Iarscríbhinn VI leis an líon gaistí a úsáidfear in iascach tuinníní gorma an Atlantaigh Thoir agus na Meánmhara. 6.Beidh teorainn mar a leagtar amach i bpointe 6 d’Iarscríbhinn VI leis an acmhainneacht iomlán feirmeoireachta agus ramhraithe tuinníní gorma, agus leis an uas‑ionchur tuinníní gorma fiáine a chionroinnfear ar na feirmeacha san Atlantach Thoir agus sa Mheánmhuir. 7.Beidh teorainn mar a leagtar amach i bpointe 7 d’Iarscríbhinn VI a ghabhann leis an Rialachán seo leis an líon uasta soithí iascaireachta de chuid an Aontais a údarófar chun iascaireacht a dhéanamh ar thuinníní colgacha an tuaiscirt mar spriocspeiceas i gcomhréir le hAirteagal 12 Rialachán (CE) Uimh. 520/2007 ón gComhairle. 8.Beidh teorainn mar a leagtar amach i bpointe 8 d’Iarscríbhinn VI leis an líon uasta soithí iascaireachta de chuid an Aontais atá 20 méadar ar a laghad ar a bhfad agus a bheidh ag déanamh iascaireachta ar thuinníní mórshúileacha i Limistéar Choinbhinsiún ICCAT. Airteagal 18

An t‑iascach áineasa I gcás inarb iomchuí, déanfaidh na Ballstáit sciar sonrach óna gcuótaí cionroinnte a chionroinnt le haghaidh iascach áineasa, de réir mar a leagtar amach in Iarscríbhinn ID. Airteagal 19

Siorcanna 1.Toirmiscfear aon pháirt de chonablach nó conablach iomlán siorcanna súisteála mórshúileacha (Alopias superciliosus) a ghabhfar in aon iascach a choinneáil ar bord, a thrasloingsiú nó a thabhairt i dtír. 2.Toirmiscfear tabhairt faoi iascach spriocdhírithe ar speicis siorcanna súisteála den ghéineas Alopias.

3.Toirmiscfear aon pháirt de chonablach nó conablach iomlán siorcanna ceann casúir de phór Sphyrnidae (ach amháin Sphyrna tiburo) a ghabhfar san iascach i Limistéar Choinbhinsiún ICCAT a choinneáil ar bord, a thrasloingsiú nó a thabhairt i dtír. 4.Toirmiscfear aon pháirt de chonablach nó conablach iomlán siorcanna bána aigéanacha (Carcharhinus longimanus) a thógfar in aon iascach a choinneáil ar bord, a thrasloingsiú nó a thabhairt i dtír. 5.Toirmiscfear síodsiorcanna (Carcharhinus falciformis) a ghabhfar in iascach ar bith a choinneáil ar bord. Roinn 3

Limistéar Choinbhinsiún CAMLR Airteagal 20

Fógraí maidir leis an iascach taiscéalaíoch le haghaidh déadéisc Féadfaidh na Ballstáit a bheith rannpháirteach in iascach spiléireachta taiscéalaíoch ar an déadiasc (Dissostichus spp.) i bhfolimistéir FAO 88.1 agus 88.2 agus i ranna 58.4.1, 58.4.2 agus 58.4.3a lasmuigh de limistéir faoi dhlínse náisiúnta in 2020. Má bhíonn rún ag Ballstát a bheith rannpháirteach in iascach taiscéalaíoch den sórt sin, tabharfaidh sé fógra do Rúnaíocht CCAMLR i gcomhréir le hAirteagal 7 agus Airteagal 7a de Rialachán (CE) Uimh. 601/2004 agus tráth nach déanaí ná an 1ú Meitheamh 2020. Airteagal 21

Teorainneacha ar iascach taiscéalaíoch ar dhéadéisc 1.Beidh iascaireacht ar dhéadéisc le linn thréimhse iascaireachta 2019‑2020 teoranta do na Ballstáit, do na folimistéir agus don líon soithí a leagtar amach i dtábla A d’Iarscríbhinn VII don speiceas, do TACanna agus do na teorainneacha foghabhála a leagtar amach i dtábla B den Iarscríbhinn sin. 2.Toirmiscfear iascaireacht dhíreach ar speicis siorcanna chun críoch eile seachas taighde eolaíoch. Scaoilfear saor ina mbeatha aon fhoghabháil siorcanna, go háirithe siorcanna óga agus baineannaigh thorracha, a ghabhfar de thaisme san iascach dordiasc. 3.I gcás inarb infheidhme, scoirfear den iascaireacht in aon aonad taighde ar mhionscála (SSRU) nuair a shroichfidh an ghabháil arna tuairisciú an TAC sonraithe, agus beidh SSRU dúnta don iascaireacht le haghaidh na coda eile den séasúr. 4.Déanfar an iascaireacht ar fud an raoin gheografaigh agus bhataiméadraigh is mó is féidir chun an fhaisnéis is gá a fháil chun an acmhainneacht iascaigh a chinneadh agus chun ró‑chomhchruinniú gabhálacha agus iarrachta iascaireachta a sheachaint. Toirmiscfear iascaireacht a dhéanamh, áfach, in áiteanna i bhfolimistéir 88.1 agus 88.2 FAO agus i ranna 58.4.1, 58.4.2 agus 58.4.3a, i gcás ina gceadófar sin i gcomhréir le hAirteagal 20 i ndoimhneachtaí is lú ná 550 méadar. Airteagal 22

Iascach crilleanna le linn shéasúr iascaireachta 2020‑2021 1.Má bhíonn sé ar intinn ag Ballstát iascaireacht a dhéanamh ar chrilleanna (Euphausia superba) i Limistéar Choinbhinsiún CAMLR le linn shéasúr iascaireachta 2020‑2021, tabharfaidh sé fógra don Choimisiún, tráth nach déanaí ná an 1 Bealtaine 2020, go mbeidh sé ar intinn aige iascaireacht a dhéanamh ar chrilleanna, agus úsáid á baint aige as an bhformáid a leagtar síos i gCuid B den Aguisín a ghabhann le hIarscríbhinn VII a ghabhann leis an Rialachán seo. Ar bhonn na faisnéise arna soláthar ag na Ballstáit, cuirfidh an Coimisiún na fógraí faoi bhráid Rúnaíocht CCAMLR tráth nach déanaí ná an 30 Bealtaine 2020. 2.Áireofar leis an bhfógra dá dtagraítear i mír 1 den Airteagal seo an fhaisnéis dá bhforáiltear in Airteagal 3 de Rialachán (CE) Uimh. 601/2004 lena n‑údaróidh an Ballstát gach soitheach chun bheith rannpháirteach san iascach crilleanna. 3.Maidir le Ballstát a bhfuil rún aige iascaireacht a dhéanamh ar chrilleanna i Limistéar Choinbhinsiún CCAMLR, ní thabharfaidh sé fógra faoin rún sin ach i leith soithí údaraithe a mbeidh a bhratach ar foluain acu tráth an fhógra nó a mbeidh bratach comhalta eile de CCAMLR ar foluain acu agus a mbeifí ag súil, tráth a tharlóidh an t‑iascach, go mbeadh bratach an Bhallstáit sin ar foluain acu. 4.I gcás ina gcoiscfear ar shoitheach údaraithe a bheith rannpháirteach in iascach crilleanna de bharr cúiseanna dlisteanacha oibríochtúla nó de bharr force majeure, beidh na Ballstáit i dteideal soithí nár tugadh fógra fúthu do Rúnaíocht CCAMLR i gcomhréir le míreanna 1, 2 agus 3 den Airteagal seo a údarú chun bheith rannpháirteach san iascach sin. In imthosca den sórt sin, déanfaidh na Ballstáit lena mbaineann Rúnaíocht CCAMLR agus an Coimisiún a chur ar an eolas láithreach agus soláthróidh siad an méid seo a leanas: (a)sonraí iomlána an tsoithigh (na soithí) ionaid atá beartaithe, lena n‑áirítear an fhaisnéis dá bhforáiltear in Airteagal 3 de Rialachán (CE) Uimh. 601/2004; (b)cuntas cuimsitheach ar na cúiseanna lena bhfírinnítear an t‑ionadú agus aon fhianaise thacaíochta nó tagairtí ábhartha. 5.Ní údaróidh Ballstáit do shoitheach atá ar liosta CCAMLR de shoithí neamhdhleathacha, neamhthuairiscithe agus neamhrialáilte (NNN) a bheith rannpháirteach in iascach crilleanna. Roinn 4

Limistéar Inniúlachta IOTC

Airteagal 23

Acmhainneacht iascaireachta soithí

a dhéanfaidh iascaireacht i Limistéar Inniúlachta IOTC a theorannú 1.Is mar a leagtar amach i bpointe 1 d’Iarscríbhinn VIII a bheidh an líon uasta soithí iascaireachta de chuid an Aontais a dhéanfaidh iascaireacht ar thuinníní trópaiceacha i Limistéar Inniúlachta IOTC agus an acmhainneacht chomhfhreagrach in olltonnáiste. 2.Is mar a leagtar amach i bpointe 2 d’Iarscríbhinn VIII a bheidh an líon uasta soithí iascaireachta de chuid an Aontais a dhéanfaidh iascaireacht ar cholgáin (Xiphias gladius) agus ar thuinníní colgacha (Thunnus alalunga) i Limistéar Inniúlachta IOTC agus an acmhainneacht chomhfhreagrach in olltonnáiste. 3.Féadfaidh na Ballstáit soithí a sannadh do cheann amháin den dá iascach dá dtagraítear i míreanna 1 agus 2 a ath‑chionroinnt ar an iascach eile, ar choinníoll gur féidir leo a léiriú don Choimisiún nach dtiocfaidh méadú as an sannadh sin ar an iarracht iascaireachta maidir leis na stoic éisc lena mbaineann. 4.Áiritheoidh na Ballstáit, i gcás ina mbeartófar acmhainneacht a aistriú chuig cabhlach an Bhallstáit, go mbeidh na soithí atá le haistriú ar chlár soithí údaraithe IOTC nó ar chlár soithí ERBInna eile tuinníní. Ina theannta sin, ní fhéadfar aon soitheach a aistriú a bheidh ar liosta aon ERBI de shoithí a bhí rannpháirteach i ngníomhaíochtaí iascaireachta NNN. 5.Ní fhéadfaidh na Ballstáit a n‑acmhainneacht iascaireachta a mhéadú os cionn na n‑uasteorainneacha dá dtagraítear i míreanna 1 agus 2 ach laistigh de na huasteorainneacha a leagtar amach sna pleananna forbartha a cuireadh faoi bhráid IOTC. Airteagal 24

Sruthfheistí um chomhbhailiú éisc (FADanna) agus soithí soláthair 1.Beidh FADanna feistithe le baoithe gléasta. Tá cosc ar aon bhaoi eile, amhail baoithe raidió, a úsáid. 2.Ní leanfaidh soitheach peas‑saighne níos mó ná 300 baoi oibríochtúil ag aon tráth amháin. 3.Is é 500 an t‑uaslíon baoithe gléasta is féidir a fháil go bliantúil le haghaidh gach soithigh spiléireachta. Ní bheidh níos mó ná 500 baoi gléasta ag aon soitheach spiléireachta (idir bhaoithe atá sa stoc agus bhaoithe oibríochtúla) tráth ar bith. 4.Uaslíon dhá shoitheach soláthair mar thaca le líon nach lú ná cúig shoitheach peas‑saighne a bheidh sa líon soithí soláthair, agus bratach Bhallstáit ar foluain acu uile. Ní bheidh feidhm ag an bhforáil seo maidir leis na Ballstáit nach mbainfidh úsáid ach as an aon soitheach soláthair amháin. 5.Ní bheidh níos mó ná an t‑aon soitheach soláthair amháin, ar a mbeidh bratach Bhallstáit ar foluain tráth ar bith, mar thaca ag soitheach peas‑saighne. 6.Ní chláróidh an tAontas soithí soláthair nua nó breise i gclár soithí údaraithe IOTC. Airteagal 25

Siorcanna 1.Toirmiscfear aon pháirt de chonablach nó conablach iomlán siorcanna súisteála de gach speiceas d’fhine Alopiidae a choinneáil ar bord, a thrasloingsiú nó a thabhairt i dtír in aon iascach. 2.Toirmiscfear aon pháirt de chonablach nó conablach iomlán siorcanna bána aigéanacha (Carcharhinus longimanus) a choinneáil ar bord, a thrasloingsiú nó a thabhairt i dtír in aon iascach, ach amháin i gcás soithí atá níos lú ná 24 mhéadar ar a bhfad iomlán agus nach mbeidh ach ag gabháil d’iascaireacht laistigh de Limistéar Eacnamaíoch Eisiach an Bhallstáit sin a mbeidh a bhratach ar foluain acu, agus ar choinníoll gur caitheamh áitiúil amháin a bheidh beartaithe dá ngabháil. 3.Nuair a ghabhfar de thaisme na speicis dá dtagraítear i míreanna 1 agus 2, ní dhéanfar aon dochar dóibh. Scaoilfear na heiseamail go pras. Airteagal 26

Roic de chineál Mobulidae 1.Toirmiscfear ar shoithí iascaireachta an Aontais iascaireacht a dhéanamh ar aon pháirt de chonablach nó conablach iomlán roic de chineál Mobulidae (an fhine Mobulidae, lena n‑áirítear na géinis Manta agus Mobula), a choinneáil ar bord, a thrasloingsiú, a thabhairt i dtír, a stóráil, a chur ar díol, nó a dhíol, cé is moite de shoithí iascaireachta atá i mbun iascach leorchothaitheach (i gcás inarb iad teaghlaigh na n‑iascairí a chaithfidh na héisc go díreach). De mhaolú ar an gcéad fhomhír, ní fhéadfaí roic de chineál Mobulidae a ghabhfar go neamhintinneach le linn iascaireacht ar mionscála (iascach nach iascach spiléireachta nó dromchla é, i.e. iascach le peas‑saighne, cuaille agus líne, líonta gheolbhaigh, líne láimhe agus soithí trálála, arna gclárú i gclár na soithí údaraithe de chuid IOTC) ach amháin lena gcaitheamh go háitiúil.

2.Déanfaidh gach soitheach iascaireachta, seachas iad siúd atá i mbun iascaireacht leorchothaitheach, roic de chineál Mobulidae, a scaoileadh go pras, ina mbeatha, agus gan ghortú, a mhéid is féidir, a luaithe a fheicfear sa líon, ar an duán, nó ar an deic iad agus déanfar amhlaidh ar bhealach ina ndéanfar a laghad díobháil is féidir do na roic a ghabhfar. Roinn 5

Limistéar Choinbhinsiún SPRFMO Airteagal 27

Iascach peiligeach 1.Ní fhéadfaidh ach na Ballstáit sin a d’fheidhmigh gníomhaíochtaí iascaigh peiligeach go gníomhach i Limistéar Choinbhinsiún SPRFMO in 2007, 2008 nó 2009 iascaireacht a dhéanamh ar stoic pheiligeacha sa limistéar sin i gcomhréir leis na TACanna a leagtar amach in Iarscríbhinn IH. 2.Déanfaidh na Ballstáit dá dtagraítear i mír 1 leibhéal iomlán olltonnáiste na soithí a mbeidh a mbratach ar foluain acu agus a dhéanfaidh iascaireacht ar stoic pheiligeacha in 2020 a theorannú go dtí leibhéal iomlán olltonnáiste an Aontais sa limistéar sin, eadhon 78 600. 3.Ní fhéadfar na deiseanna iascaireachta a leagtar amach in Iarscríbhinn IH a úsáid ach ar choinníoll go seolfaidh na Ballstáit chuig an gCoimisiún liosta de na soithí a dhéanfaidh iascaireacht ghníomhach nó a bheidh ag gabháil do thrasloingsiú i limistéar Choinbhinsiún SPRFMO, taifid ó na córais faireacháin soithí, tuarascálacha míosúla maidir le gabhálacha agus, i gcás ina mbeidh siad ar fáil, cuairteanna ar chalafoirt, ar a dhéanaí faoin gcúigiú lá den mhí ina dhiaidh sin, agus é mar aidhm an fhaisnéis sin a chur in iúl do Rúnaíocht SPRFMO. Airteagal 28

Iascach grinnill 1.Teorannóidh na Ballstáit a ngabhálacha ó iascaireacht ghrinnill nó a n‑iarracht iascaireachta grinnill in 2020 i limistéar Choinbhinsiún SPRFMO do na codanna sin de Limistéar an Choinbhinsiúin ina ndearnadh iascaireacht ghrinnill ón 1 Eanáir 2002 go dtí an 31 Nollaig 2006 agus do leibhéal nach rachaidh thar mheánleibhéil bhliantúla na ngabhálacha nó meánleibhéil bhliantúla na bparaiméadar iarrachta sa tréimhse sin. Ní fhéadfaidh siad iascaireacht a dhéanamh de bhreis ar an taifead teiste ach i gcás ina bhformhuineoidh SPRFMO a bplean sin a dhéanamh. 2.Maidir leis na Ballstáit atá gan taifead teiste de ghabhálacha ó iascaireacht ghrinnill nó iarracht iascaireachta grinnill i limistéar Choinbhinsiún SPRFMO in imeacht na tréimhse ón 1 Eanáir 2002 go dtí an 31 Nollaig 2006, ní dhéanfaidh siad aon iascaireacht mura bhformhuineoidh SPRFMO a bplean iascaireacht a dhéanamh gan taifead teiste. Airteagal 29

Iascach taiscéalaíoch 1.Ní fhéadfaidh na Ballstáit a bheith rannpháirteach in iascach spiléireachta taiscéalaíoch ar dhéadéisc (Dissostichus spp.) i limistéar Choinbhinsiún SPRFMO in 2020 ach i gcás inar fhormhuinigh SPRFMO a n‑iarratas ar an iascach sin lena n‑áirítear plean oibríochta iascaigh agus gealltanas plean maidir le bailiú sonraí a chur chun feidhme. 2.Ní dhéanfar iascaireacht ach sna bloic thaighde a shonróidh SPRFMO. Toirmiscfear iascaireacht a dhéanamh i ndoimhneachtaí is lú ná 750 méadar agus is mó ná 2 000 méadar. 3.Is mar a leagtar amach in Iarscríbhinn IH a bheidh an TAC. Beidh an iascaireacht teoranta d’aon turas amháin nach faide ná 21 lá as a chéile, agus do líon uasta 5 000 duán in aghaidh an tacair, agus líon uasta 20 tacar in aghaidh an bhloic taighde. Scoirfear den iascaireacht nuair a shroichfear an TAC nó má cuireadh agus má tarlaíodh 100 tacar, cibé acu is túisce. Roinn 6

Limistéar Choinbhinsiún IATTC Airteagal 30

Iascach peas saighne 1.Toirmiscfear ar shoithí peas‑saighne tuinníní buí (Thunnus albacares), tuinníní mórshúileacha (Thunnus obesus) nó tuinníní aigéanacha (Katsuwonus pelamis) iascaireacht a dhéanamh mar a leanas: (a)ó 00:00 uair an chloig an 29 Iúil 2020 go dtí 24:00 uair an chloig an 8 Deireadh Fómhair 2020 nó ó 00:00 uair an chloig an 9 Samhain 2020 go dtí 24:00 uair an chloig an 19 Eanáir 2021 sa limistéar a shainítear leis na teorainneacha seo a leanas: –imeallbhoird an Aigéin Chiúin de Chríocha Mheiriceá, –domhanfhad 150°I, –domhanleithead 40°T,

–domhanleithead 40°D; (b)ó 00:00 uair an chloig an 9 Deireadh Fómhair 2020 go dtí 24:00 uair an chloig an 8 Samhain 2020 sa limistéar a shainítear leis na teorainneacha seo a leanas: –domhanfhad 96°I, –domhanfhad 110°I, –domhanleithead 4°T, –domhanleithead 3°D. 2.Tabharfaidh na Ballstáit lena mbaineann fógra don Choimisiún roimh an 1 Aibreán 2020 maidir leis an tréimhse choiscthe roghnaithe dá dtagraítear i bpointe (a) de mhír 1 i dtaca le gach ceann dá soithí. Scoirfidh gach soitheach peas‑saighne na mBallstát lena mbaineann den iascaireacht pheas‑saighne sna limistéir a shainítear i mír 1 le linn na tréimhse roghnaithe. 3.Soithí peas‑saighne a bheidh ag déanamh iascaireachta ar thuinníní i Limistéar Choinbhinsiún IATTC, coinneoidh siad ar bord gach tuinnín buí, gach tuinnín mórshúileach agus gach tuinnín aigéanach a ghabhfar agus, ina dhiaidh sin, déanfaidh siad iad a thabhairt i dtír nó a thrasloingsiú. 4.Ní bheidh feidhm ag mír 3 sna cásanna seo a leanas: (a)i gcás ina measfar go bhfuil an t‑iasc mí‑oiriúnach lena chaitheamh ag an duine ar chúiseanna eile seachas méid; nó (b)le linn an tacair dheiridh de thuras, i gcás nach mbeidh dóthain spáis sa pholl taosctha do na tuinníní uile a gabhadh sa tacar sin. Airteagal 31

Sruthfheistí um chomhbhailiú éisc 1.Ní bheidh níos mó ná 450 FAD gníomhach in úsáid ag aon am amháin ag soitheach peas‑saighne i limistéar Choinbhinsiún IATTC. Measfar FAD a bheith gníomhach nuair a dhéanfar é a imlonnú ar muir, nuair a thosóidh sé ag tarchur a shuímh, agus nuair a bheidh sé á rianú ag an soitheach, ag a úinéir nó ag a oibreoir. Ní dhéanfar FAD a ghníomhachtú ach amháin ar bhord soithigh peas‑saighne. 2.Ní fhéadfaidh soitheach peas‑saighne FADanna a imlonnú le linn na 15 lá roimh thús na tréimhse coiscthe roghnaithe dá dtagraítear i bpointe (a) d'Airteagal 29(1), agus tabharfaidh sé isteach an líon céanna FADanna agus a rinne sé a imlonnú sa chéad dul síos laistigh de 15 lá roimh thús na tréimhse coiscthe roghnaithe. 3.Déanfaidh na Ballstáit faisnéis laethúil a thuairisciú ar bhonn míosúil don Choimisiún faoi na FADanna gníomhacha uile mar a éileoidh IATTC. Tíolacfar na tuarascálacha tar éis moill dar fad 60 lá ar a laghad ach nach faide ná 75 lá. Cuirfidh an Coimisiún an fhaisnéis sin chuig Rúnaíocht IATTC gan mhoill. Airteagal 32

Teorainneacha gabhála le haghaidh tuinníní mórshúileacha in iascach spiléireachta Bunaítear in Iarscríbhinn IL na gabhálacha bliantúla iomlána le haghaidh tuinníní mórshúileacha ag soithí spiléireachta gach Ballstáit i limistéar Choinbhinsiún IATTC. Airteagal 33

Toirmeasc ar iascaireacht a dhéanamh ar shiorcanna bána aigéanacha 1.Toirmiscfear iascaireacht a dhéanamh ar shiorcanna bána aigéanacha (Carcharhinus longimanus) i limistéar Choinbhinsiún IATTC, agus aon pháirt de chonablach nó conablach iomlán siorcanna bána aigéanacha sa limistéar sin a choinneáil ar bord, a thrasloingsiú, a thabhairt i dtír, a stóráil, a chur ar díol nó a dhíol. 2.Nuair a ghabhfar de thaisme na speicis dá dtagraítear i mír 1, ní dhéanfar aon dochar dóibh. Scaoilfidh na hoibreoirí soithigh na heiseamail sin go pras.

3.Déanfaidh na hoibreoirí soithigh an méid seo a leanas: (a)déanfaidh siad an líon scaoiltí a thaifeadadh agus tabharfaidh siad léiriú ar a stádas (marbh nó beo); (b)tuairisceoidh siad an fhaisnéis a shonraítear i bpointe (a) don Bhallstát dar náisiúnaithe iad. Cuirfidh na Ballstáit an fhaisnéis a bailíodh le linn na bliana roimhe sin chuig an gCoimisiún faoin 31 Eanáir. Airteagal 34

Toirmeasc ar iascaireacht a dhéanamh ar roic de chineál Mobulidae Toirmiscfear ar shoithí iascaireachta an Aontais i limistéar Choinbhinsiún IATTC iascaireacht a dhéanamh ar aon pháirt de chonablach nó conablach iomlán roc de chineál Mobula (de chineálMobulidae, lena n‑áirítear na géinis Manta agus Mobula), a choinneáil ar bord, a thrasloingsiú, a thabhairt i dtír, a stóráil, a chur ar díol, nó a dhíol. A luaithe a thabharfaidh soithí iascaireachta an Aontais faoi deara gur gabhadh roic de chineál Mobulidae, scaoilfidh siad go pras iad, más féidir, agus iad beo agus gan ghortú. Roinn 7

Limistéar Choinbhinsiún SEAFO Airteagal 35

Toirmeasc ar iascaireacht a dhéanamh ar shiorcanna domhainfharraige Toirmiscfear iascaireacht dhírithe a dhéanamh ar na siorcanna domhainfharraige seo a leanas i limistéar Choinbhinsiún SEAFO: (a)an catsúileach taibhsiúil (Apristurus manis); (b)an lóchrannsiorc mín geamhach (Etmopterus bigelowi); (c)an lóchrannsiorc earrghearra (Etmopterus brachyurus); (d)an lóchrannsiorc mór (Etmopterus princeps); (e)an lóchrannsiorc mín (Etmopterus pusillus); (f)roic (Rajidae); (g)an fíogach slim (Scymnodon squamulosus); (h)siorcanna domhainfharraige den sárord Selachimorpha; (i)an fíogach gobach (Squalus acanthias). Roinn 8

Limistéar Choinbhinsiún WCPFC Airteagal 36

Coinníollacha maidir le hiascach tuinníní mórshúileacha, tuinníní buí, tuinníní aigéanacha

agus thuinníní colgacha an Aigéin Chiúin 1.Áiritheoidh na Ballstáit nach rachaidh an líon laethanta iascaireachta a chionroinnfear ar shoithí peas‑saighne a dhéanfaidh iascaireacht ar thuinníní mórshúileacha (Thunnus obesus), tuinníní buí (Thunnus albacares) agus tuinníní aigéanacha (Katsuwonus pelamis) sa chuid sin de limistéar Choinbhinsiún WCPFC atá ar an mórmhuir idir 20° T agus 20° D thar 403 lá.

2.Ní dhíreoidh soithí iascaireachta an Aontais ar thuinníní colgacha (Thunnus alalunga) i limistéar Choinbhinsiún WCPFC laisteas de 20° D. 3.Áiritheoidh na Ballstáit nach rachaidh na gabhálacha tuinníní mórshúileacha (Thunnus obesus) ag soithí spiléireachta os cionn 2 000 tona in 2020. Airteagal 37

Bainistiú na hiascaireachta le FADanna 1.Sa chuid sin de Limistéar Choinbhinsiún WCPFC idir 20° T agus 20°D, toirmiscfear ar shoithí peas‑saighne FADanna a imlonnú, a sheirbhísiú nó a chur idir 00:00 an 1 Iúil 2020 agus 24.00 an 30 Meán Fómhair 2020. 2.I dteannta an toirmisc a leagtar síos i mír 1, toirmiscfear FADanna a chur ar mórmhuir i Limistéar Choinbhinsiún WCPFC idir 20°T agus 20°D ar feadh dhá mhí eile: ó 00:00 uair an chloig an 1 Aibreán 2020 go dtí 24:00 uair an chloig an 31 Bealtaine 2020 nó ó 00:00 uair an chloig an 1 Samhain 2020 go dtí 24:00 uair an chloig an 31 Nollaig 2020. 3.Ní bheidh feidhm ag mír 2 sna cásanna seo a leanas: (a)sa tacar deiridh de thur